
GD Edukado kaj Kulturo 

Tiu ĉi eldono estas financita kun subteno de la 
Eŭropa Komisiono. La publikaĵo tamen nur re- 
flektas la vidpunkton de la unuopaj aŭtoroj, kaj 
la Eŭropa Komisiono neniel respondecas pri ajna 
uzo de la informoj. 

La redakcio kaj la eldonanto ne 
respondecas pri la opinioj de 
unuopaj aŭtoroj. 


Soluton koroj legontoj! 

Certe eĉ ontoŭ ol ricevi tiun ĉi revuon paperan, 
keikoj el vi jom elŝutis lo ciferecon eldonon koj ĝuste 
nun foliumos ĝin, nur momenton post kiom ĝi estis 
enretigito. Jen unu el lo mirokloj de Interreto, kiu 
ebligos tiom ropide interŝonĝi informojn sur lo tuto 
terglobo. 



Interreto estos do lo temo de nioj ĉefortikoloj ĉi-eldone. Lo bono koj molbono de lo 
teknologio, kiun neniu plu povos preterotenti. Gi jom ludos ĉefon rolon ĉe politikoj kaj 
sociaj ŝonĝoj en lo mondo. Ĉu kiel ilo por veraj revolucioj kiel tiuj en aroboj londoj ĉu kiel 
lo okcidentoj verŝojnoj "klokprotestoj" el nioj komfortojseĝoj. Memkritike pri tiu cifereco 
revolucio orgumentos lo ortikolo de Leonordo Jonz. Sergeo Tyrin pritroktas la liberecon 
en Interreto, kiu estos ne tre omike rigordoto de registoroj en kelkoj londoj — ili plonos 
enkonduki novojn regulojn por limigi tiun liberecon. Kun tiom do profiloj koj personoj 
informoj ĉe lo reto, kio okozos ol ili kiom vi mortos? Ana Ribeiro rokontos ol vi; koj se vi 
volas tuj mortigi vion reton vivon ni onkoŭ povos helpi. 


En nio intervjuo rubriko unuofoje estos ne-esperantisto; tomen lo riloto, kiun hovos 
nio intervjuoto kun Esperonto estos grondo koj grava kiel oni vidos molofte. Som Green, 
lo reĝisoro de "Utopio en 4 Movimentoj" ĵus lonĉis duon filmprojekton pri Esperonto: 
"Lo Universolo Lingvo" kaj ofoble respondis niojn demondojn pri omboŭ projektoj, pri 
Esperonto koj pri si mem. Ankaŭ recenzon de "Lo Universolo Lingvo" somkiel pri libro de 
Sen Rodin koj ko-diskoj de Vinilkosmo, kiel duo volumo de lo Hiphopo Kompilo kaj losta 
de Jocgues Vvort, vi trovos ĉi-eldone. 


Foje ni ricevos komenton pri iu ortikolo, sed pli kontentige estos kiom ni ricevos reogo- 
ortikolon, kio estos lo ortikolo de Dieter Rooke kontroŭ otomenergio. Nekredebloĵoj 
estos lo temo de nio rubriko NKD — sendube ĝi iel gapigos vin. En lo Bloga Blogo vi 
legos omuzon rokonton pri noĝisto, kiu estos forgesemulo, koj pri perdo de lo infoneco 
for lo modernoj infonoj vi legos en lo focilo rubriko — ĉio ĉi oldone ol movodoj novoĵoj 
el TEJO-Tutmonde. 


Ni esperos ke ĉi tiu numero plaĉos ol vi somkiel ol ni. Multoj novoĵoj estos plonotoj 
por boldoŭo estonto. Restu nio kontokto koj ni restos via Kontokto! 

Rogener PAVINSKI 

REAGOJ 



Viaj reagoj kaj komentoj estas bonvenaj. Kontaktu 
nin per la retadreso kontakto@tejo.org 


Mi legis en lasta Kontakto du verkojn, kiujn mi kvazaŭ jam legis ekster Esperantujo: 
Pri moderna drogo skribis VladimirSorokin kaj pri kuketoj DouglasAdams. Mi iom 
seniluziiĝis pri la kreemo de niaj verkistoj. 


Paulina - Slovakio 


Tiom da religioj havas rilaton al Esperanto kaj esperantistoj tiom malmulte 
konscias pri tio. 

Pro tio mi volas proponi al vi la temo "Esperanto kaj religio(j)". 

Felix - Germanio 


NOVAĴOJ 


Incendio ĉe Vinilkosmo 



Kontakto-podkasto 

Revuo Kontakto kun la nova radio- 
projekto Muzaiko (http://muzaiko. 
info) serĉas kunlaborantojn por krei 
podkastan programon kun intervjuoj 
kaj diskutoj pri la enhavo de la revuo 
aŭ ĉefartikoloj. La programo estas en 
la fazo de planado kaj ni bonvenigas 
ideojn. Se vi ŝatus kunlabori, kontaktu 
nin. 


Dum la nokto de la 18a/19a de 
septembro Donneville, Francio fajrego 
startisen la ekzercejo n° 7 de Vinilkosmo 
kie ankaŭ estas la stokejo de la sonma- 
terialo por sonsistemo kaj registrejo, 
kaj ankaŭ granda parto de la stoko de 
diskoj eldonitaj de Vinilkosmo. Ni ege 
bedaŭras tiun tragedian akcidenton 
kaj alvokas niajn legantojn apogi la 
eldonejon. 


Facila Vortlisto 

Anna Lovvenstein, kiu kreis la facilan 
vortliston de Kontakto antaŭ proksi- 
mume 30 jaroj decidis ĝisdatigi ĝin kaj 
aldoni kelkajn radikojn kiel ekz. ekran-, 
klak-, klav- kaj mesaĝ-. "Kiam mi kreis 
la liston, Interreto ankoraŭ ne ekzistis, 
do mankas en ĝi ĉiuj vortoj ligitaj kun 
tiu koncepto ." La aktualigita versio de 
la facila vortlisto de Kontakto baldaŭ 
aperos en nia retejo. 

Temo-sugGstoj 


Ĉu vi ŝatus verki por Kontakto, sed 
mankas inspiro? 

Ni proponas al vi kelkajn temojn 
kiel sugestojn pri artikoloj porvenontaj 
numeroj de Kontakto. Sentu vin libera 
ankaŭ porfari proponojn. Ni bonveni- 
gas vian partoprenon! 

Jen sube la aktualaj temo-sugestoj: 
(pliaj detaloj pri ili troviĝas en nia rete- 
jo kontakto.tejo.org) 

#Facila teksto 

Kontakto ĉiam bonvenigas facillingvajn 
artikolojn pri kiu ajn temo. Legu 
detalojn kiel verki facillingve en nia 
retejo. 

#Konsumismo 

Ĉu vi aĉetas superfluajn varojn? Ĉu 
konsumismo helpas disvolviĝon aŭ 
malsanigas la socion? 

# Drogoj 

Kiel oni konsciigu pri iliaj danĝeroj? Ĉu 
la malpermeso estas efika? Ĉu laŭleĝigi 
ilin estas la plej bona solvo? 

# Recikligo kaj rubaĵoj 

La destino de rubaĵoj estas akuta 
problemo en nia nuntempa socio. 
Recikligo fariĝas pli kaj pli grava kaj 
necesa en la mondo. 

# Tabako 

Malgraŭ la nuntempa provo sieĝi 
ĝian reklamadon kaj konsumadon, 
cigaredoj estas unu el la plej vendataj 
produktoj en la mondo. 

# Polemikaj tradicioj 

Ĉu en via lando aŭ regiono ekzistas po- 
lemikaj tradicioj, kiuj ne plu kongruas 
kun la ĉirkaŭaĵo aŭ kiuj vekas kritikojn 
el parto de la socio? 

# Astrologio 

Sciencistoj rigardas la stelaŭguradon 
kiel ŝajnsciencon aŭ superstiĉon. Kaj 
vi, kion vi opinias pri la temo? 

# Hejmbestoj 

Kian rolon havas la hejmbestoj en la 
homa vivo? 

# Ĉu mono ŝanĝas la homon? 

Ĉu vi konas personon, kiu draste 
ŝanĝiĝis pro riĉiĝo aŭ povo-akiro? 

Utopio €n la plej 
nobla senco 


Rogener PAVINSKI (Brazilo) 


Cu Esperanto estas utopio? 

La utopieco de Esperanto estas jam malnova temo, sed verŝajne neniam 
ĝi estis traktata kiel nun. La motivo estas ke lastatempe Esperanto rolas 
en grandaj ekranoj tra la mondo kiel studobjekto de la usona ĵurnalisto 
kaj dokumentfilma reĝisoro Sam Green. Lia projekto "Utopia in FourMo- 
vements" (Utopio en Kvar Movimentoj) kaj lia plej lasta dokumentfilmo, 
"The Universal Language" (La Universala Lingvo), ambaŭ pritraktas 
Esperanton. 

Meze de la 2000-jaroj, estis konate ke Green laboras pri filmo-projekto 
kiu inkludis Esperanton, kaj tial estisgranda la atendo de la esperantistoj 
por "Utopio", la "viva dokumentfilmo", dividita laŭ 4 partoj, kiu aperis 
pasintjare. Sed ĉar nur malmultaj esperantistoj povis fizike spekti ĝin, la 
cetero kontentiĝis nur per iu neoficiala reta elĉerpaĵo aŭ per la komentoj 
de aliaj. 

Kvankam ĝi estis bonege akceptita de laĝenerala publiko enfilmfestiva- 
loj,ĝi ne ricevis nurlaŭdojn de esperantistoj. Estis tiuj, kiujkritikis lafilmon 
pro tio keĝi neglektas la nuntempan Esperanto-movadon kajprezentas la 
lingvon kiel ion, kio malsukcesis. Ne estas klare ĉu Green, antaŭ "Utopio" 
memjam havisplanojnfari duan projekton pri Esperanto, sed lia plej lasta 
kajĵus lanĉita dokumentfilmo "The Universal Language" (La Universala 
Lingvo), estas iel daŭrigo de la laboro komencita en "Utopio" kiu profitas 
perĝiaj materialoj sed utiligas ilin pli pozitive ol antaŭe. 

Sam Green estas renoma dokumentfilmisto, liafilmo "The VVeather Un- 
derground"("La Subgrunda Tempo"laŭ libera traduko) estis nomumita por 
Oskar-premio en 2004. Nuntempe li instruas filmon kaj videon ĉe la Arta 
Instituto en la Universitato de San-Francisko, kie koincide aŭ ne, en lastaj 
jardekoj estas la plejforta regiono por la Esperanto-movado en Usono. 

Ne estas dubo ke liaj filmoj reprezentas grandan paŝon por Esperan- 
to. Laŭ li okazas ondo de intereso pri la lingvo kiam la ne-esperantistoj 
pli serioze rigardas la lingvon - liaj filmoj estas parto de tiu fenomeno. 
Samtempe, de ekstere li klarvidas (kaj tio entute ne estas sekreto) kiel 
malbonepropagandassin la Esperanta movado. Green estas entuziasmulo 
kaj profunde kredas ke la mondo povas pliboniĝi parte danke al la utopioj 
- ideoj, kiuj elvokas la bonon. Esperanto estas unu el tiuj ideoj -Jes, utopio 
en la plej nobla senco. 


Sam Green dum viva prezento de 
“Utopio en 4 movimentoj” 


Kontakto: Eĉ antaŭ ol "La Uni- 
versala Lingvo", Esperanto grave 
rolis en via projekto "Utopia in 4 
Movements". E1 kie venis la inte- 
reso trakti tiun temon? 

Sam Green: Mi jam havas inte- 
reson pri Esperanto delonge. Mi 
ne memoras precize kiam mi unue 
aŭdis pri la lingvo - verŝajne mi 
legis pri ĝi ie. Mi ĉiam supozis ke ĝi 
estas relative lastatempa - kreita 
en la 50-aj jaroj aŭ proksime. Antaŭ 
kelkaj jaroj mi ekvidis ion, kio kla- 
rigis al mi la historion de la lingvo 
kaj la movado ĉirkaŭ ĝi, kaj tio vere 
tuŝis min. 

Komence mi alproksimiĝis al Es- 
peranto pro tio, kion ĝi reprezentas 
rilate al espero kaj socia ŝanĝo. Mi 
estas politika homo - Mi revas pri 
pli bona mondo kie socioj povas esti 
konstruataj ĉirkaŭ paco, egaleco kaj 
divido de naturrimedoj, kaj Espe- 
ranto elvokas tion. La mondo hodiaŭ 
povas esti deprima loko - ne ĉiam 
estas facile konservi esperon - kaj 
tial min allogas utopiaj projektoj kaj 
movadoj. Ili memorigas al ni pri la 
ebloj kaj tio estas por mi profunde 
grava afero. Mi scias ke kelkaj espe- 

INTGRVJUO 






5am Green dum filmado 


rantistoj vere ne volas konsideri la 
lingvon kiel utopion, kaj mi scias ke 
tio reprezentas multajn aferojn por 
malsamaj personoj. Mi komprenas 
ke por kelkaj esperantistoj ĝi estas 
bonega maniero por komuniki kun 
"plum-amikoj" aŭ renkontiĝi kun 
homoj dum vojaĝado, sed mi ja pen- 
sas ke ĉe la kerno de la Zamenhofa 
revo pri la lingvo estas io utopia, 
kaj mi diras tion kun la plej 
bona signifo de la vorto. Mi 
konstatas kaj sentas ke por 
kelkaj esperantistoj la vorto 
“Utopia" estas negativa kaj 
io evitinda, sed por mi ĝi 
estas mirinda kaj valora 
ideo. 

Kial vi decidis fari duan ^ 

filmon pri la sama temo? 

La unua projekto, kiun mi faris 
pri Esperanto estas "viva doku- 
mentfilmo" nomata "Utopia in Four 
Movements" (Utopio en Kvar Movi- 
mentoj), kiu temas precipe pri kelkaj 
el la ideoj menciitaj supre. La verko 
rigardis al kvar malsimilaj historioj, 
kiuj pritrakas utopion iumaniere. 
Kun tiu projekto mi volis levi subti- 
lajn demandojn, kial ni ne plu vivas 
en utopia erao kaj kion tio diras pri 
tio kio ni estas nuntempe. Do, unu 
el la partoj de tiu pli granda laboro 
temas pri Esperanto, alia pri la plej 
granda aĉetcentro en la mondo, 
la tria parto estas pri la revolucia 
ideo kaj pri revolucia usonano kiu 
loĝas en Kubo. La maniero en kiu 
tiu dokumentfilmo funkcias, estas 
ke mi ĉeeste rakontas ĝin kaj muzik- 
grupo ludas fone, dum la filmo estas 
surekranigata. La filmo ekzistas nun 
en tiu viva formo. Ĝi kvazaŭ estas 
miksaĵo inter filmo kaj arta pre- 
zento. Ni prezentis ĝin tiel ĉirkaŭ la 
tuta mondo - en Varsovio, Istanbulo, 


Amsterdamo, Kanado kaj en 
multaj lokoj en Usono. 

La materialo (filmado kaj 
intervjuoj) en "La Univer- 
sala Lingvo", estas baze 
la sama, kiun vi uzis por 
krei "Utopia". Ĉu "Uni- 
versal Language" estas 
nur kromprodukto de 
"Utopia"? 

Estas iom da komunaj 
trajtoj inter la du projektoj, 
sed ankaŭ estas mul- 
taj malsimilaĵoj. Mi mem 
rakontas "Utopion" tiel ke ĉiuj miaj 
pensoj kaj komentoj pri Esperanto 
venas de mi. En "La Universala Lin- 
gvo" mi entute ne estas kaj la histo- 
rio de Esperanto estas rakontata per 
intervjuoj kun kelkaj signifaj homoj 
en la Esperanto-movado - Renato 
Corsetti, Humphrey Tonkin kaj Arika 
Okrent - do la filmo respegulas plej 


"Utopio por mi estas 
mirinda kaj valora ideo' 


multe iliajn ideojn. "La Universala 
Lingvo" ankaŭ estas pli longa ol la 
Esperanto-parto en "Utopio", do 
estas pli da materialo tie. 

Ĉu vi ankaŭ utiligos la alite- 
majn materialojn el "Utopia" por 
krei memstarajn filmojn pri tiuj 
temoj? 

Mi fakte prenis ĉion, kion mi 
filmis pri la plej granda aĉetcentro 
en Ĉinio kaj produktis memstaran 
mallongfilmon antaŭ kelkaj jaroj [1]. 
Tiu ĉi peco iom malpli rigardas al 
aĉetcentroj kaj vendejaroj ĝenerale 
kiel io utopia kaj traktas precipe 
nur tiun aĉetcentron kaj la historion 
ĉirkaŭ ĝi. 

Kiel disvolviĝis la esplora fazo por 
"La Universala Lingvo"? 

Mi havas ĵurnalisman fonon, do 
mi vere amas esplori kaj serĉadi. 
En tiu ĉi projekto specife - ĉar mi 
ne estas esperantisto - ŝajnis al mi 
grave pasigi signife longan tempon 


provante lerni pri Esperanto, pri la 
historio de la lingvo kaj pri la aktu- 
ala movado. Tiel dum la tempo, mia 
perspektivo kreskis kaj espereble mi 
fariĝis pli aktuale informata. Mi iris 
al tri Universalaj Kongresoj: en Flo- 
renco, Jokohamo kaj Roterdamo kaj 
parolis kun pluraj esperantistoj tie. 
Mi ankaŭ klopodis paroli kun kiel 
eble plej multaj "spertuloj". Mi iris 
al la admirinda Esperanto-Muzeo 
en Vieno kaj faris esploron dum 
pluraj tagoj. Tiam mi ankaŭ klopodis 
aŭdi malsimilajn esperantistojn kaj 
informiĝi pri iliaj vidpunktoj. Kom- 
preneble, ekzistas probable tiom da 
vidpunktoj pri la lingvo kiom da Es- 
peranto-parolantoj! Kion mi provis 
fari estas sintezi ĉion, kion mi lernis 
pri Esperanto dum la pasintaj jaroj 
kaj paroli pri la lingvo laŭ maniero 
plej justa kaj ĝusta kiel eblis. 

Ĉu la scenaro ŝanĝiĝis dum la 
konkretigo de la filmo? 

Filmfarado estas komplika; 
kiaFilmfarado estas 
komplika; kiam vi muntas 
dokumentfilmon, estas multaj 
aferoj, kiujn vi volas aldoni, 
sed ne ĉio funkcias laŭ filma 
senco. Ekzistas kelkaj aferoj, 
kiuj povas esti interesaj, aŭ 
eĉ gravaj, sed se vi ne povas 
fari ke tiu parto plene funkciu 
surekrane, vi probable ne enmetos 
ĝin. Verdire, kiam mi faras filmon, 
mi volas ke la spektanto restu 
kaptita de la komenco ĝis la fino kaj 
volu spekti. Do ĉi-kaze estis kelkaj 
historiaj aferoj, kiujn mi dezirus 
enmeti sed mi ne sukcesis funkciigi 
ilin - kutime ĉar mi ne trovis sufiĉe 
da filmmaterialo. La historio pri 
Moresnet, ekzemple - la landeto 
proksime al Belgio, kiu planis adopti 
Esperanton kiel oficialan lingvon en 
la komenco de la 20-a jarcento. Mi 



Green alproksimiĝis al 
Gsperanto kiel admiranto 

“The VVeather Underground”, nomumita por 
Oskar-premio 


simple ne povis trovi bonajn bildojn 
por enmeti tion. Mi ankaŭ enmetus 
pli pri Zamenhof, sed kiel vi scias, 
krom pozaj fotografaĵoj, ne estas 
multaj bildoj liaj. Do, kion mi celas 
diri estas ke oni decidas kiom multe 
da historio iu filmo havos nur dum 


Unu el la aferoj, kiuj 
impresis min pri la espe- 
rantistoj, kiujn mi ekkonis 
dum la Universalaj Kon- 
gresoj kaj en aliaj lokoj, 
estas ke multaj personoj 
en la Esperanto-mondo 
estas unikaj kaj nepre 
individuaj. Mi pensas ke 
foje esperantistoj estas 
sentemaj rilate al tio. Sed 
honeste, mi pensas ke 
tio estas unu el la grandaj reklam- 
punktoj por la lingvo. Esperantistoj 
estas ĝenerale tre interesaj uloj. 
Kompreneble ekzistas kelkaj frene- 
zuloj kaj stranguloj, sed tio ne estas 
entute malbona afero. Oni povas, 


la munta fazo. 


A 


"\ 


personoj, kio rivelas erojn pri tio 
kio ili estas. Foje la vizaĝesprimoj 
kaj gestoj de la homoj en embarasaj 
momentoj diras multe pli ol vortoj 
kaj preskaŭ ĉiuj ne-esperantistoj, 
kiuj vidis la filmon, estis ravitaj de 
tiuj partoj. Do denove, mi neniel 
sentas ke la filmo malrespektas aŭ 
malestimas iun ajn. 

Ĉu vi opinias ke la simileco mon- 
trata en la filmo inter socia pla- 
nado, komunismo kaj Esperanto 
ankoraŭ validas en la nuntem- 
po? 

Ne, tute ne. En la filmo, Renato 
Corsetti kaj Arika Okrent argumen- 
tas nur ke unu el la plej gravaj pe- 


"Esperanto ĝuas momenton en kiu estas 
ondo de intereso pri la lingvo kaj oni 
pririgardas ĝin serioze kaj respekte" 


En "La Universala Lingvo" es- 
tis intervjuitaj nur homoj, kiuj 
favoras al Esperanto. Kial ne 
kontraŭuloj? 

Tio estas bona demando. Mi 
vere neniam pripensis inkludi 
kontraŭulojn al Esperanto en la 
filmo. Mi vere ne provis doni iun 
ekvilibron kiel en ia televidnovaĵa 
programo. Mi kredas ke multaj ne- 
esperantistoj jam estas skeptikaj pri 
la lingvo. Do mia espero ĉi tie estas 
malfermi iliajn pensojn pri Espe- 
ranto. Mi ne faras iun propagandan 
filmon aŭ similan - "La Universala 
Lingvo" estas pozitiva portreto sed 
ankaŭ kritika en iu maniero. Sed 
ĝenerale, mi ne kredas ke inkludi 
Esperanto-kontraŭulojn vere aldo- 
nus ion al ĝi. 


kaj miaopinie oni devus uzi tion kiel 
fierindan simbolon. 

Mi pensas ke via demando rila- 
tas al la portretoj de Esperanto- 
parolantoj kiam la kamerao estas 
tre proksima al iliaj vizaĝoj. Mi uzis 
tiun metodon por elvoki ion el la 


riodoj por Esperanto - la 1920-aj kaj 
1930-aj jaroj - kunokazis kun epoko 
en kiu homoj vere kredis je socia 
inĝenierado kaj grandaj sociaj pro- 
jektoj. Tio estis dum la fruaj jaroj de 
socialismo, la ideoj de Le Corbusier, 
Henry Ford kaj amasproduktado, 
la Ligo de Nacioj. Esperanto tute 


Oni asertis ke en la filmo vi mon- 

tris Esperanto-parolantojn en 
klare malkomfortaj situacioj 
antaŭ la kamerao, kaj tio donas 
la senton ke vi ridindigis ilin. Kiu 
estis via intenco? 

Mi volas emfaze deklari ke ne 
estas intenco mia ridindigi iun ajn. 
Kiel mi menciis antaŭe, "La Univer- 
sala Lingvo" estas ama portreto. 
Mi alproksimiĝis al Esperanto kiel 
admiranto, kaj tio ne signifas ke 
mi estas tute senkritika kaj ne 
havas proprajn sentojn rilate al 
esperantistoj kaj al la historio de la 
lingvo, sed mi ripetas - mi faris tiun 
ĉi filmon por krei ion, kio pozitive 
ŝanĝos la manieron en kiu la publiko 
ĝenerale pensas pri Esperanto. 

“La Universala Lingvo” estas pozitiva portreto, sed ankaŭ kritika 


taŭgis en tiu ondo kaj pensmaniero. 
Mi certe ne kredas ke tiel estas nun 
- homo ĝenerale ne plu kredas ke 
tia projekto povus sukcesi. Ni celas 
multe pli malalte nuntempe. 

Kial “La Universala Lingvo” 
daŭras mallonge? 


Kio laŭ vi, estas la plej granda 
baro kontraŭ Esperanto? 

Do, tio estas iom peza demando. 
Honeste - kaj mi tre esperas ke mi 
ne ofendas iun dirante tion ĉi - mi 
kredas ke la Esperanto-movado 
malbone surmerkatigas sin. Mi 
scias ke iom strangas uzi vorton kiel 


Esperanto-movado malbone merkatigas sin" 


Mi forte kredas ke ĉiu filmo 
havas idealan longecon. Kiam mi 
redaktas, mi neniam ekpensas ke 
mi faros 60- aŭ 90-minutan filmon. 
Mi longe redaktis “La Universala 
Lingvo” kaj, surbaze de la materialo 
kiun mi havis, tiu ĉi longeco ŝajnis 
ĝusta al mi. 

Kian akcepton ricevis "La Univer- 
sala Lingvo"? Ĉu ĝi jam montriĝis 

ĉe filmfestivaloj? 

La filmo ricevas tre bonan akcep- 
ton. Mi ekmontras ĝin ĉe film- 
festivaloj nun. Ĝi partoprenos ĉe 
la havaja film-festivalo venonta- 
monate kaj ankaŭ poste en multaj 
aliaj. Mi krome montras ĝin ĉe 
usonaj universitatoj kaj mi vojaĝas 
kun tuta programo de mallongaj 
filmoj kiujn mi faris, inkluzive "La 
Universala Lingvo”. Tre plaĉas al mi 
montri ĝin ĉe Esperantaj okazaĵoj 
kaj oni bonvole kontaktu min pri 
tiaj okazoj. 


"merkatado” en la kuntektso de io, 
kio estas nobla kaj pura. Sed verdire, 
en la mondo hodiaŭ, se esperantis- 
toj volas antaŭenigi la lingvon kaj 
allogi pli da parolantoj, oni devas 
pripensi tiel. Mi kredas ke la aferoj 
kiuj allogas ne-esperantistojn estas: 
la historio de la lingvo, la fakto ke ĝi 
estas profunde espera projekto (eĉ 
la nomo de la lingvo signifas "espe- 
ranto”), kaj ankaŭ la rave diversa 
esperantistaro hodiaŭ. 

Ŝajnas al mi ke malgraŭ la neide- 
ala surmerkatigo, Esperanto ĝuas 
momenton en kiu estas ondo de 
intereso pri la lingvo kaj oni pri- 
rigardas ĝin serioze kaj respekte 
(kaj ke mia filmo spegulas tiun fe- 
nomenon). Mi esperas ke mia filmo 
povas diskonigi Esperanton. Kiel mi 
diris, mi kredas ke ĝi estas pozitiva 
bildo. Kaj la fakto ke ne-esperantisto 
faris ĝin, montras ke ĝi ne estas 
propagandaĵo. 


V 


Pri kiuj projektoj vi nun 
okupiĝas? 

Nun mi faras kelkajn mallongajn 
filmojn por malsamaj artaj muzeoj, 
alian dokumentan filmon pri la 
nebulo en San Francisco kaj trian 
projekton pri la desegnisto-viziulo 
Buckminster Fuller. 

Kio estas via plej granda ambicio 
kiel dokumentisto? 

Tio estas grandega demando! Mia 
ambicio kiel dokumenta filmisto 
estas nur komuniki sur profunde 
emocia nivelo ion pri la vivo en la 
hodiaŭa mondo. Mi estas fanati- 
kulo pri arto, kiu kreas ligojn inter 
homoj. Mi pasie interesiĝas pri la 
mondo, kaj mi kredas tre profunde 
ke aferoj povas radikale malsamiĝi 
kaj pliboniĝi. Mi admiras kreemon, 
imagpovon kaj la homaron. Do mi 
esperas ke miaj filmoj helpos celebri 
kaj kuraĝigi ĉion ĉi. 

Ĉu vi ŝatus ion aldoni? 

Unu afero, kiun mi volas mencii, 
estas ke mi klopodis produkti DVD- 
on de La Universala Lingvo, kiun 
oni povus distribui kiel eble plej 
vaste. Mi konatiĝis kun Alexander 
Osincev kaj lia grupo Filmoj sen 
Limoj. Multaj bonegaj volontulaj 
tradukistoj helpis traduki la filmon 
en 20 lingvojn. Do, la DVD havas 
subtekstojn en la ĉina, korea, malta, 
franca, hispana, germana, bulgara, 
kaj multaj aliaj lingvoj [2]. 

Mi esperas ke tiu ĉi filmo havos 
signifon por esperantistoj, sed 
ankaŭ kredas ke "La Universala Lin- 
gvo” povas esti io, kion esperantistoj 
povas montri al siaj ne-esperantistaj 
amikoj kaj familioj, kaj post kiam tiuj 
vidos la filmon, ili estos pli malfer- 
maj kaj interesataj pri la lingvo. ■ 


Tradukhelpis Neil Blonstein kaj Steve 
Brewer. 

Filmo pri la plej granda aĉetcentro en 
la mondo: 

www.pbs.org/pov/utopia/ 

Por mendi DVD-n de "La Universala 
Lingvo": 

www.esperantofilm.com aŭ 
www.dokumentafilmo.com 

Viktoro SOLE- Katalunio 

Blogo de naĝisto 


Kiel mi jam klarigis antaŭe, mi havas kelkajn 
memorproblemetojn. 

Mi, du- aŭ tri-foje semajne, iras al la naĝejo. Mi tre 
ŝatas naĝi, kaj dum la naĝado estas tempo por "pa- 
roli" kun mi mem kaj kun mia propra korpo. Senti 
sensaciojn, aŭskulti ĝin, aŭ simple pensi pri kelkaj 
ne gravaj temoj. Sed la temo (mi ne volas perdi la 
fadenon) estas ke mi, fojfoje forgesas aferetojn. 
Do, la pasintan semajnon, ekzemple, mi forgesis 
la okulvitrojn. Kompreneble, estas permesite naĝi 
sen okulvitroj, sed krom la problemo de malbona 
vidpovo (pro la fakto - de mi ne bone komprenata- 
de la luma refrakto) estas la problemo de la troa 
klorado de la naĝeja akvo. Ni ĉiuj deziras, ke la akvo 
ne nur estu pura, sed, ke ankaŭ ĝi, cezaredzine, 
ŝajnu pura, do, se la zorganto dubas, li aŭ ŝi certe 
verŝas iomete pli da kloro. Mi ne plendas pri tio, 
nur klopodas kompreni, kial miaj okuloj estis tute 
ruĝaj post la naĝado. 

Alian tagon mi forgesis la gumo-sandalojn. Unue, 
mi pensis, ke tio ne multe gravas, finfine oni naĝas 
senŝue, ĉu ne? Sed baldaŭ la respondeculino diris al 
mi, ke pro sankialoj, la gumo-sandaloj estas devigaj. 
Estas ŝimoj, kiuj atakas la naĝistajn piedojn (ŝajne 
ili vivas per la akvo sed nur for de la akvo!). Bone, 
mi ne devas kompreni la tutan mondon kaj ĝian 
grandegan komplikecon. 


La sekvan tagon, post legado de la normaro, mi 
reiris al la klubo, kaj zorge metis en mian dorso- 
sakon kaj la gumo-sandalojn kaj la banĉapon. Mi eĉ 
ne forgesis la okulvitrojn. "Tuto en ordo!", mi diris, 
kaj ekkomencis la naĝadon. Mi multe ĝuis ĝin, sed, 
kiam mi eliris, mi klare vidis, kion tiam mi forgesis: 
la bantukon. Kompreneble, ne estas leĝo, kiu mal- 
permesas forgesi la bantukon, do la regularo, kiun 
mi pacience trastudis, nenion diris pri tio. Nu, mi 
ne estis deliktulo, sed ja malfeliĉa malsekulo. Per 
iomete da pacienco kaj strangaj pozoj, mi sukcesis 
sekigi min sub la elektra mansekigilo. Bone, afero 
senprobleme solvita. 

Sed hieraŭ okazis alia forgesaĵo. La lasta. Antaŭ 
ol eliri hejmen, mi kontrolis, ĉu ĉio estas en la dor- 
sosako. Mi alvenis naĝejen, kaj komencis naĝadon. 
Baldaŭ, mi havis strangan sensacion, fakte, nekuti- 
majn sensaciojn. La unua temis pri pli da libereco, 
mi sentis min tre komforta dum la naĝado. La dua 
sensacio estis soleco. Mi sentis, ke mi naĝas sole. Sed 
ne temis pri sento, estis realaĵo. La kunnaĝintoj estis 
for el la akvo, ili formis grupon kaj severe rigardadis 
al mi. Baldaŭ alvenis la respondeculino, kiu devigis 
min foriri el la akvo kaj kovri min per la bantuko. Mi, 
momente, ne komprenis, kial ŝi emfazis tiujn vortojn 
"bonvolu kovri vin per la bantuko". 

Oni ne permesas min reiri tien. La mondo estas 
plenplena je maltoleremaj homoj. 


Trian tagon mi forgesis la banĉapon. Denove, 
la respondeculino admonis 

Rogener PAVINSKI (Brazilo) 


[1] GOOGLG ART PROJeCT-WWW.GOOGL6ARTPROJeCT.COM 


[2] LAŬ “INTGRNGT WORLD STATS” - WWW.INTeRNeTWORLD5TAT5.COM 


La unua fojo kiam mi aŭdis pri 
Interreto, estis en la mezo de la 90- 
aj jaroj en revuo, en kiu oni asertis 
ke pere de tiu tutnova kaj revolucia 
teknologio, per la ekrano de kom- 
putilo, mi baldaŭ povos viziti mu- 
zeojn tra la mondo sen eliri el mia 
hejmo. Tiam mi estis 15-jara kaj 
komputilojn nur vidis funkciantajn 
per la malnova operacia sistemo 
MS-DOS. Kompreneble mi taksis 
la artikolon ekstreme fantazia. En 
la kapo, mi imagis tiujn virtualajn 
vizitojn al muzeoj preskaŭ egalaj 
kiel nuntempe eblas per "Google 
Arta Projekto"[l], la sistemo de 
Google, kiu faras diversajn fotojn 
kaj permesas al ni promeni virtuale 
ene de 17 el la plej gravaj muzeoj 
tra la mondo kaj rigardi pli ol mil 
artaĵojn. 

Estas vere imprese kiel io, kio 
aspektis tute fikcia antaŭ 20, 15 
jaroj, fariĝis nun realo. La monda 
komputila reto, kiu ĝis la komenco 
de la 90-aj jaroj servis preskaŭ nur 
por interŝanĝi informojn inter uni- 
versitatoj, post kelkaj jaroj estis pli 
kaj pli alirebla de la ordinara publiko 
- dum tiu jardeko ĝi kreskis je pli ol 
100% jare. Nuntempe en la mondo, 
2 miliardoj da homoj havas aliron 


al ĝi - 30% el la monda popolo [2]. 
Eŭropo enhavas preskaŭ 480 milio- 
nojn da uzantoj, pli ol duonon el ĝia 
popolo. Tiu nombro reduktiĝas al 
malpli ol 6% en Afriko, kio montras 
ke tia demokratia komunikrimedo 
klare ne estis ankoraŭ sufiĉe demo- 


gratiigita. 

Se paroli pri demokratio, Inter- 
reto tamen provokis agadojn en tiu 
kampo. Ĝi grave rolis ekz. en la t.n. 
Araba Printempo - revolucia ondo, 
kiu ekde 2010 ĝis nun daŭre atingas 
Mezorienton kaj la nordan Afrikon. 
Revoluciemuloj uzas la Interreton 
por organiziĝi kaj samtempe in- 
formi la popolon kaj la internacian 
komunumon fronte al la klopodoj 
far la registaroj subpremi la pro- 
testojn kaj la informfluon tra la 
tradiciaj kanaloj. Fakte en kelkaj 
landoj, kiel Irano, Norda Koreio, 
Ĉinio kaj Kubo la aliro al tio, kion 
la popolo povas vidi en Interreto, 
estas kontrolata ĉefe pri politika 
kaj religia enhavo. 

Kvankam la politika uzo de la 
Interreto estas sufiĉe frua feno- 


meno, ĝia eduka kaj socia valoro 
estas jam de pli longe rekonata. La 
facila aliro al diverskultura enhavo 


povas disvolvi edukadon kaj socian 


vivon, sed samtempe plifortigas 
la tutmondiĝon, pliintensigante la 
interŝanĝon de valoroj kaj kutimoj 
inter malsimilaj kulturoj. Eble ni 
ĉiuj, eĉ senatente, ŝanĝis iomete 
nian pensmanieron pro tia intensa 
interŝanĝo, malgraŭ ke granda parto 
de Interretaj uzantoj kredas ke ili 
tute sendanĝere uzas ĝin. 

Se antaŭe ni uzis ĝin nur por 
kontroli retmesaĝojn, la veteron aŭ 
plani la feriojn, pli kaj pli kreskas la 
allogaĵoj, kiuj igas restigi nin longajn 
horojn en la reto. Sociaj retejoj 
svarmas kaj tentas la uzantojn al 
konstanta rigardo de la novaĵoj 
kaj ankaŭ per virtualaj ludoj. La 
plej fama, "Facebook", havas 750 
milionojn da uzantoj. Se la Intereto 
virtuale forigas izolecon, ĝi povas 
ankaŭ forigi la emon fari ion alian ol 
uzi la reton. Laŭ la Komputilo-Mania 
Studcentro ĉe la Hospitalo de la 
universitato Harvard en Usono, inter 
5% kaj 10% de la Interretaj uzantoj 
suferas iun tipon de ret-dependeco. 
Malgraŭ ke virtuale viziti muzeojn 
kaj babili kun amikoj estas alloge, 
fari tion fizike ankoraŭ sendube 


restas multe pli bona sperto. Pensu 
pri tio venontfoje kiam vi startigos 
vian komputilon! ■ 














Memkritike pri la 

REVOLUCIO 



Leonardo JANZ - Brazilo 



Dum la mondo tie, ekstere, 
disolviĝas pere de nia kunlaborado 
ene de la nekuracebla neŭrozo de 
la konsumisma x disvolvegismo, ni, 
ĉi tie, privilegiaj meznivelklasaj 
"monstretoj", daŭre restadas ĉe 
farado de la nura afero, kiun ni 
sciasfari (senutile), por ke estu ia 
reala transformiĝo en la mondo: ni 
fanfaronas. 


Surfante de novaĵoj al novaĵoj, 
ĝuante nian tre nekredeblan vir- 
tualan liberecon (ĉu ne paradokso 
absurda?) kaj estante per ili mem 
limigataj/fabrikataj, tiam ni pen- 
sas, ni, fremdiĝintoj de la cifereca 
kulturo ke, ju pli da musklakoj sur 
tion kaj alion, des pli gravan agon ni 
faras por la konstruado de la "nova 
mondo". 

Verŝajne, ni ne sukcesas rimarki 
la dimension de tiu stulteco. Estas 
tre komforte, kaj eĉ konsole, ĉar, 
se unuflanke ni ĉiam faras ĉiutage 
absolute la samajn aferojn (en 
la idiota ĉiutageco, kiu nin ĉiujn 


mortigas), aliflanke, ni simulas 
havi ian agadon efektivan, pere de 
la reto, kvazaŭ por kompensi al ni 
la pekojn per savantaj kvotoj de 
enkalkulitaj bitoj. 

Mi, ĉi tie, jam konfesas mian stul- 
tecon en la tuta skemo. Ni ĉiuj estas 
sufiĉe naivaj, se ne ja hipokritaj, kre- 
digante al ni mem, ke tiu "fekaĵo" iel 
realigas konsiderindan diferencon. 
Kvazaŭ prinubitaj konscioj, tio do as- 
pektas kiel lasta rimedo, kiu taŭgas 
al ni, fronte al tiu pli ol malgastama 
monda scenejo, kiun ni kune estigas 
kaj dissemadas pere de la mizera 
kulturo "okcidenta". 

"Ho... Sed tiel vi bildigas ĉion tro 
pesimisme", dirus la plimulto, la de- 
fendantoj de la 2 senŝanĝismo. 

Tamen, mi diras ke tio estas 
tenebra. Niaj vivoj restadas 
en nepritaksebla malnobleco, % 
tiamaniere kontribuante al la 
plej granda katastrofo, kiun eĉ ,■/ j£| 
la plej genia cerbo ĉi-planeda 
neniam ajn antaŭvidis... Ĉu vi : 
ankoraŭ dubas, ke ni vivas en .^Jf 
la fino de la tempoj por tiu ĉi 
nia "kara" homa raso? 

Ni ne scias fari alian aferon, 


ol rotacii en la ĥaoso, samkiel faras 
tiuj niaj povraj laboratori-musetoj. 
La sama scienco, kiu portis al ni 
mirindajn antaŭenirojn teknikajn, 
estas tiu, kiu nin mortigas en rapido 
neniam ajn imagita. La nenomebla 
nigra truo, komence malkovrita 
tie, "ekstere", distance en la spaco, 
kaj poste, rekreita en la grandiozaj 
laboratorioj tra la mondo, nun estas 
transprenita en nia tutmonda kun- 
teksto soci-kultura. 

Vi ne dubu, ke la multo, kiun ni 
estigadas en tiu ĉi histori-periodo, 
estas, precize, vortico psiko-socia 
kun enorma grando, pro kies kons- 
truo certe envias nin eĉ eksterte- 
ranoj en aliaj "anguloj" de tiu ĉi 
nemezurebla 3 multuniverso. "Kiel 
ili sukcesis alveni ĝis tia punkto, kaj, 
ankoraŭ, senprudente, konsideras 
ĉion laŭ perspektivo de progre- 
so?" "Tiuj kreitaĵoj, homestuloj, 
estas vere estaĵoj tre fabelaj kaj 
nedeĉifreblaj". H 


1. "disvolvegismo": termino de ekologia 
ekonomiko, kritikema pri la nuna reganta po- 
litiko utilisma, kaj defendanta pli da emfazo 
sur plibonigon de viv-kvalito. 

2. "senŝanĝismo": kvazaŭ “filozofio” de tiuj 
homoj, kiuj ĉiam agas same, kaj emas teni la 
ĝisnunan staton de la aferoj tia, kia ĝi estas. 

3. “multuniverso”: aludo al unu el la plejĵusaj 
hipotezoj defiziko, laŭ kiu ekzistas ne nur unu 
universo, sed multaj el ili, interkonektitaj pere 
de la "umbilikoj" de multaj pra-eksplodoj. 


Blogo d€ la aŭtoro 
http://vivogaia.blogspot.com 

Civilizita Interreto” 

Ĉu detruante la liberecon de la RetoP 


Sergeo TYIRIN - Israelo 


La gvidantoj de Usono, Britio kaj 
Francio aŭdigas pli kaj pli klarajn 
eldirojn priformulado de novaj re- 
guloj, kiuj laŭimplike celos sekurigi 
la Reton (vd. 'sekura krozado por 
infanoj') kaj kontraŭbatali la rom- 
padon de kopirajtoj; sed kion vere 
ili volas laŭpraktike? 



En novembro 
okazos en Londono 
konferenco, organizata 
de la Brita registaro, kies celo 
estos nemalpli ol "diskuti nor- 
mojn de akceptebla konduto en la 
ciberspaco" kaj "kunigi ŝtatojn por 
esplori taŭgajn mekanismojn por 
doni al tiuj normoj realan povon." 
Kaj la usona kaj la brita gvidantoj 
sonas absolute seriozaj rilate al la 
reguligo de la Interreta spaco, dum 
la franca prezidento, kiu iniciatis la 
'e-G8' (kunvenon de reprezentantoj 
el registaroj kaj grandaj teknologiaj 
kompanioj surreto-bazitaj,tuj antaŭ 
la G8-kunveno), klare anoncis ke tia 
leĝo kaj kontrolado survojas al la 
virtuala mondo. 

La rezolucio de G8 rilate Inter- 
reton tekstis jene: la Reto ne estas 
aparta ago-sfero sed kroma parto de 
la normala mondo de leĝoj kaj regu- 
loj; tial ĝi devas esti "inkluzivita en 
la pli vastan kadron de respekto al 
leĝoj, homaj rajtoj kaj bazaj liberoj, 
kaj de protekto de rajtoj je intelekta 
propraĵo kiu promocias la vivon en 
ĉiu demokratia socio profite por ĉiuj 
civitanoj. Kaj la kadro kaj la princi- 


poj devas havi la 
saman protekton en 
la Interreta medio, samkiel ĉie 
aliloke." Por ke tio okazu, "la agado 
de ĉiuj registaroj estas necesa per la 
naciaj regularoj, kaj ankaŭ per inter- 
nacia kunlaboro," - precipe rilate al 
la intelekta propraĵo. 

Kion tio signifas? Certe la nuna 
stato de la Interreto - preskaŭ en 
la stilo de Thomas Hobbes [tomes 
hobs] [legu la apartan kadron] - be- 
zonas iom pli da sekurigaj reguloj. 
Tamen, ĉu la registaroj kaj la grandaj 
korporacioj kiuj manipulas ilin (per 
lobiado aŭ aliaj manieroj), povos 
vortumi regulojn, kiuj ne aspektos 
inspekteme kaj cenzure je la kosto 
de parol-libero? Usono, Britio kaj 
Francio havas certan vidpunkton 
rilate tion kiel devas aspekti tiuj 
necesaj leĝoj - ekzemple, ke iu povas 
esti malkonektita de la Interreto 
post 3 kontraŭlegaj mp3-elŝutoj - 
sed evidente ilin ne same imagas 
aliaj ŝtatoj, kiel Nederlando - kiu ĵus 
akceptis leĝon pri neŭtraleco de la 


Reto, aŭ Rusio - kie entute mankas 
intereso pri reguligo de la 
ciberspaco. 

La solvo de la tri mencii- 
taj aliroj al la problemo estas 
kreo de 'virtualaj landlimoj', 
kiuj apartigos la civitanojn 
de tiuj ĉi ŝtatoj disde la 'kaoso' 
de la Reto en aliaj ŝtatoj. Per 
simplaj vortoj: Blokado de aliro 
al retejoj troviĝantaj ekster la 
leĝa sfero de Usono, Britio aŭ 
Francio. 

Surbaze de batalo kontraŭ stu- 
prado, seksperforto, hazardludado 
aŭ rompo de kopirajtoj, la Usona 
Kongreso diskutas manierojn starigi 
tiajn 'virtualajn barilojn', dum en 
Eŭropo estas konsiderata unueci- 
gita 'Granda Fajromuro' ĉirkaŭ la 
Ŝengena zono[l]. Tiuj ĉi paŝoj al "ci- 
vilizita" Interreto efektive permesos 
filtri la pli- kaj pli-longiĝantan liston 
de enhavo, al kiu la registaroj ŝatos 
limigi la alireblon. Vi jam povas 
ekkapti en kiun realon tio gvidas... 

La afero, tamen, estas ke la Reto 
prezentas realan riskon al la kons- 
tituantaj establoj - kaj registaraj 
kaj ekonomiaj. ĉi estas la fekunda 
grundo sur kiu novaj, foje radika- 
laj, ideoj povas kreski; homoj kun 
apartiĝanta vidpunkto povas trovi 
unu la alian; ĉiu povas esti aŭdata; 
kie mono grandskale ne ludas rolon. 
Tio estas nova mondo, kiu estas eks- 
ter la regado de la establitaj regantaj 
instancoj. 

La 'malnovstilaj' medioj estas 
reguligitaj kaj efike kontrolataj, 
ankaŭ enhave. Kreante novan 
televidan kanalon aŭ gazeton oni 
devas sufiĉe pagi kaj subiĝi al 
registara cenzuro. Antaŭ la ekesto 
de la Interreto, homoj havis sufiĉe 
limigitajn eblojn organiziĝi kaj 
prezenti riskon al la establitaj 
instancoj. La Reto ŝanĝis tion; ene 
de kelkaj minutoj kaj kun minimuma 
mon-investo vi povas havi vian 

Por forlasi "Twitter"-n uzu 
http://goo.gl/8UVCU 


Diru adiaŭ al viaj retaj profiloj 


Ĉu vi laciĝis je stultaj retaj Iudoj, 
malgravaj informoj kaj ekpozicio tra 
la sociaj retoj? Se post la legado de 
la nuna eldono pri Interreto, vi emas 
entute forlasi sociajn retejojn kiel 
Facebook kaj Tvvitter, ni donas etan 


helpon. Sed, antaŭ ol uzi la ligilojn 
sube, atentu: Tiu ĉi estos senrevena 
decido. Vi eĉ povas malfermi novajn 
kontojn poste, sed via nuna konto 
estos fermita kaj ĉiuj datumoj kaj 
konektoj forviŝitaj. 



Porforviŝi "Facebook"-n iru al 
http://goo.gl/0xxu4 


voĉon aŭdata (kaj mal/subtenata). 
Ĝi estas danĝera ankaŭ pro la fakto 
ke ĝi efektive tenas neniujn sekretojn 
kaj toleras neniujn sekretojn; 
registaroj tra la mondo baziĝas tro 
ofte sur kaŝado de informoj, kaj 
Interreto - kies plej fama ekzemplo 
estas WikiLeaks - endanĝerigas la 
akceptitan labormanieron. 

Kial la registaroj en la demokratiaj 
landoj timu la sovaĝan terenon de la 
Reto? Ni analizu la ekzemplojn de 
Barack Obama en Usono kaj Geert 
Wilders en Nederlando. Ambaŭ ga- 
jnis popularecon grandparte danke 
al la Interreto, eĉ se venantaj el la 
establitaj "malnov-mondaj” cirkloj. 
Tamen, se ili sukcesis, kio baras alian, 
tute nekonatan kaj ne-asociigitan kun 
ajna establita instanco, ripeti ilian 
sukceson? Tion evidente ne ŝatus la 
ekzistantaj partioj, kie la konkuro al 
povo ludas la plej gravan celon, eĉ se 
kaŝata per belaj sloganoj. 

La adeptoj de mondkoncepto laŭ 
kiu registaroj estu komplete diafa- 
naj, certe jubilas pro la nuna stato 
de la Reto, kiu redonas la povon reen 
al la popolo - kaj ĉi-fenomeno nur 
akceliĝas (vidu la ekzemplon de la 
Araba Printempo). Tiel daŭrigante, 
la registaroj ne havos alian eblon ol 
esti 100%-e travideblaj, kaj tion ili 
evidente volas eviti. Indas rimarkigi 
aldone, ke kvankam grandskale tio 
estas ĝusta direkto ĉar ekzistas 
temoj - ekzemple, rekte tuŝantaj 
la sekurecon de la civitanoj - kiujn 
oni prefere ne publikigu, kaj tio plej 
veras por landoj ne troviĝantaj inter 
amikaj najbaroj. 

Sed sufiĉas pri politiko. Ĝi ne estas 


la sola kiu spertas radikalajn ŝanĝojn 
pro la Interreto: tiu ĉi medio instigas 
neimageblan amasegon de kreemo, 
ofertante al iu ajn esprimi sin. Ĉu 
temas pri amatoraj filmetoj, aŭ pri 
elstara aŭtoro mem publikiganta 
sian debutan libron - la Reto alpor- 
tas morton al la tradicia modelo de 
enhavo. Artistoj ne plu dependaj de 
grandaj entreprenoj kiuj popularigu 
ilian kreaĵon, kaj la enhav-industrio 
kiu daŭre kontraŭas moderniĝi laŭ 
la novaj konceptoj, plu perdas sian 
povon, kio tradukiĝas al perdo de 
enspezoj. 

Ankaŭ la maniero aĉetumi grave 
ŝanĝiĝas; konsumantoj nun havas la 
eblon ne nur kompari produktojn 
kaj kostojn en la vendejoj en sia 
ĉirkaŭaĵo, sed en pluraj vendejoj tra 
la lando kaj eĉ el la tuta mondo. La 
tutmondiĝo de la merkato certe ha- 
vas tre pozitivan efikon sur konku- 
renco. Kaj ankaŭ ĉi-rilate ripetiĝas la 
samo: la balanco de povo transiĝas 
el la manoj de establitaj entreprenoj 
al la "simpla homo", kaj firmaoj ne 
plu povas miskonduti dumlonge; la 
Reto ne toleras sekretojn... 

Evidentaj do estas la kialoj kiuj 
gvidas politikistojn kaj grandajn en- 
treprenojn limigi la liberon kreatan 
de la Interreto. Striktigo kaj cenzuro 
de Interreto laŭ kaprico de tiu aŭ alia 
lobianto forprenos la liberon, je kiu 
ni rajtas kiel homoj, kiel civitanoj, 
kiel konsumantoj. 

Kompreneble, la trolibero kre- 
as spacon ankaŭ por damaĝaj, 
kontraŭleĝaj, danĝeraj agoj - kaj 
kontraŭ la efektivigeblo de tiuj oni 
devas protekti. Evidente, necesas 


Rimarkoj 

[1] Traktato de Schengen [Ŝengen] estas interkonsento kiu forigas ŝtatliman kontrolon de personoj, kiuj 
traveturas trans ŝtatlimojn inter la traktato-ŝtatoj. 

[2] Etoso en kiu ĉiu estas reganto de si mem kaj ĉiu difinas memstare la leĝojn kiuj aplikiĝas al li. 


fini la Sovaĝa okcidentan[2] eto- 
son; sed tio devas esti farita saĝe 
kaj kun daŭre flegata respekto al 
la bazaj liberoj (ja garantiataj en la 
"reala" mondo) kaj al la kaosema 
naturo de ĉi-medio ofte instiganta al 
fruktodona kreemo. Nek disvastigo 
de sensencaj timigoj nek demagogio 
helpos la procedon.- 

Fontoj: Ars technico koj OSNews 


Thomas Hobbes 



Thomas Hobbes [tomes hobsj (1588 
- 1679) estis angla filozofo, la unua ĉefa 
filozofo de modernismo kaj plej konata pro 
siaj politikaj filozofiaj rezonoj. Li disvolvis 
la fundamentojn de la eŭropa liberala 
penso, kaj en sia majstroverko "Leviatan" 
ellaboris la ideon de homa socia kunlaboro 
pro propraj interesoj, nome: ĉiu homo 
vivas nure por si mem, ne estante nature 
homama. Sekve politika potenco devenas 
ne de Dio, sed de la popolo; la baza ideo 
estas tiu de socia kontrakto, interkonsento 
de civitanoj-ĉu implica ĉu malimplica - pri 
tio, kiu regas kaj kiel. 


El vikipedio 
Permesilo CC BY-SA 3.0 

kiam vi mortosP 


Ana RIBEIRO - Brazilo 


Oni havas multajn paĝojn en Interreto: Facebook , Twit- 
ter, retadresoj ktp. Kio okazos al ili post via morto? 


Tvvitter 


Cu niajgefiloj devos heredi la profilojn en Interreto 
3 kiel ili heredas hejmon, ekzemple? Ankoraŭ ne ekzistas 


leĝoj pri tio, sed estas neeviteble ke en granda retpaĝo 
kiel Facebook, kiu havas ĉirkaŭ 500 000 000 profilojn, 
ĉiutage almenaŭ unu uzanto mortas. Tiel la grandaj 
interkonaj retejoj kaj poŝtservoj jam havas regulojn pri 


Vi povas peti al Tvitero ke 
ili resendu al vi ĉion kion via 
parenco skribis, kaj vi povas 
peti ke ili malaktivigu la kon- 
ton, sed ankaŭ estas granda 
burokratiaĵo. 


Microsoft/Hotmail 


Facebook 


Facebook havas specialan 
konton por tiuj, kiuj mortis. ĉi 
nomiĝas Memorejo (Memoria- 
lizing Accounts, angle). Kiam iu 
profilo iĝas 'memorialo' neniu 
povas aliri ĝin, kaj neniu po- 
vas proponi Amikiĝpetojn kaj 
la mortulo ne estos plu inter 
"Homoj, kiujn vi eble konas". Se 
la familio volas, ĝi ankaŭ povas 
malaktivigi la konton. Oni povas 
fari tion al la Facebook-konto pli 
facile ol al Google-konto, vi ne 
devas necese esti parenco de la 
mortinto, vi povas esti nur ties 
amiko. 


dokumentojn por pruvi ke via 
parenco mortis kaj pruvi ke 
vi estas parenco de tiu, kiu 
mortis, vi oficiale tradukigas per 
aliaj personoj anglen kelkajn 
dokumentojn. Sed se vi volas 
regi la Gmail-konton de tiu 
parenco, vi devas sendi la peton 
al Google de 9 monatoj antaŭe, 
ĉar Gmail-konto aŭtomate 
malaktiviĝas post tiu periodo. 


Se vi ne uzas ĝin dum 90 tagoj, 
Microsoft aŭtomate malaktivi- 
gas vian konton. Sed vi povas 
peti al Hotmail ĝis antaŭ 270 
tagoj ĉion, kion vi verkis. Okazas 
ankaŭ tio ke, se vi mortas, via 
familio povas peti la tuton, kiun 
vi verkis ĝis 360 tagojn antaŭ 
via morto, sed ĉu vi vivas aŭ 
ne, estas malfacile akiri tion el 
Microsoft, ĉar vi devas sendi al 
ĝi multajn dokumentojn. 


MySpace 


Konklude 


Google/Gmail 


En Google se vi volas vidi 
la retdreson de iu via morta 
parenco aŭ aliri al ties interkona 
retejo Google +, vi devas sendi 
al Google en Usono multajn 


La iam famega, sed nun 
forgesita interkona retejo 
MySpace ankoraŭ ne havas 
specialan politikon por 
mortuloj, malkiel Facebook, 
sed la regularo de MySpace 
asertas ke ili ne malaktivigas 
vian konton se vi ne uzas, kaj 
se via familion volas, ili povas 
malaktivigi vian konton. Sed 
estas ankaŭ malfacile informi 
ke oni mortis. 


La maniero rigardi la "inter- 
retan morton" dependas de la 
kulturo kaj teknikaj aferoj, ĉu 
la serviloj de la retservoj ĉiam 
havos sufiĉe da memoro por 
ĉiuj profiloj? Ankoraŭ, la inter- 
reta vivo post la morto estas 
tre malklara afero, mi pensas 
ke devus ekzisti regulo por in- 
terkonaj retejoj kaj retadresoj, 
kiu respektas la kulturon de la 
uzanto. B 

Krucenigmo el la libro "107 Krucenigmoj en Esperanto" de Stano Marĉek. 
Republikigo laŭ permeso de la aŭtoro. 


Cu ni jam 
perdis la 
infaneconP 




En la nunaj tempoj infanecaj trajtoj estas 
tiom necesaj kiel en pasintaj tempoj. Inter 
tiuj kiuj ĵus alvenis al la mondo, verŝajne 
okazas ke tiuj et-uloj tro rapide evoluas 
kaj forgesas fari infanajn aferojn. Kun la 
novaj kaj mir-indaj teknologioj aperas 
novaj generacioj, kiuj kompreneble ne 
devas same aspekti, agi aŭ pensi kiel la 
antaŭaj, sed certe ankaŭ ne devas perdi 
la ĉefajn vid-punktojn rilate al la 
vivo dum tiuj unuaj vivjaroj. 


La perforto inter infanoj estas 
unu el la problemoj. Fakte ĝi ĉefe 
radikas en tio, kion ili denaske 
ekvidas hejme inter siaj gepatroj 
kaj gefamilianoj kaj poste, sur tiu 
bazo, kion ili mem faras. Aliflanke 
ludoj, kiel kapti homojn, enkarce- 
rigi aŭ murdi, ankaŭ ne helpas, eĉ 
por iliaj animoj kaj la estonta kreado 
de personeco. Ili ne devus iri dormi 
malfrue, aŭ aŭskulti plenkreskulan 
muzikon, kiu parolas ĉefe pri te- 
moj, kiujn ili ne konas kaj ne povas 
kompreni. 


En la aktualaj jaroj la plej-multo 
ne interes-iĝas pri infana muziko aŭ 
rakontoj, kiuj parolas pri instruado, pri 
la belecoj de steloj, pri amuzaj pup- 
etoj, kiuj dancas, aŭ pri bonkoraj sentoj 
al famili-anoj kaj amikoj. Tiuj estas la 
plej interesaj kaj gravaj temoj por tiuj 
etuloj, kiuj komencas koni la mondon kaj 
kiuj ankoraŭ ne povas difini bonon kaj 
malbonon. 


Infanoj bezonas esti feliĉaj, respekte- 
maj, agemaj kaj havi pacon en sia 
malgranda mondo, kiu komencas mal- 
ferm-iĝi antaŭ iliaj okuloj. Ili kompre- 
neble devas evolui, sed paŝo post 
paŝo, kun pacienco, kompren-emo, 
dediĉ-emo kaj amo.. 


*vid-punkto: Mensa pozicio el kiu oni rigardas aferon 
*aktuala: Nuntempa 

*dediĉi: Plene destini por, tute fordoni al, plene oferi por 
*terminoj laŭ ReVo [www.reta-vortaro.de] 






















































































REZENZOJ 


K**-DISK**J 

Rogener PAVINSKI 



★ ★ ★ 

Duonvoĉe... tutkore 


Manŭel 

Populara 

10 titoloj - Memproduktita EOII 

V ___ J 

Manŭel (Rovere Emanuele) estas italo, 
emerita elektroteknika inĝeniero, kiu en la 
junaĝo partoprenis en muzikgrupoj kaj eĉ 
verkis kantojn en sia gepatra lingvo, la friula 

- el la nordoriento de Italio. Li memlernis 
muzikon kaj agadis en la Esperanto-movado, 
ĝis laboro kaj operacio de voĉkordoj devigis 
lin forlasi Esperanton kaj muzikon. 

Pasintjare li decidis reveni al Esperanto 
kaj muziko, kaj la rezulto estas tiu ĉi bele 
produktita albumo. Konsistante el konataj 
kantoj de li mem esperantigitaj el la itala 
kaj la angla, la albumo - kvankam iom kliŝa 

- estas agrabla. Li mem asertas ke li estas 
amatora muzikisto kaj ke lia voĉo nuntempe 
estas nur pala ombro de tiu, kiu iam estis. 
Se tio ne vere rimarkindas - nur fojfoje ĝi 
estas mallaŭta rilate al la fono - la kvalito de 
la albumo preskaŭ samnivelas kaj eĉ superas 
kelkajn "profesiajn" ko-diskojn, malgraŭ la 
tre simpla libreta enpaĝigo.. 

La aranĝoj estas popularaj kaj tradiciaj, en 
perfekta "malmojosa" stilo, sed bone ple- 
numitaj kaj registritaj. Se vi ŝatas trankvilan 
kaj ordinaran muzikon la disko plaĉos al vi. 
Rimarkindas ke la profitoj de la vendoj de 
la albumo estas donacitaj al la senprofitcela 
organizo "Evidente", kiu zorgas blindulojn 
kaj interalie provizas lernejojn por malriĉaj 
kaj blindaj infanoj. 



★ ★ ★ ★ 

Hiphopa Kompilo Vol. 2 


Diversaj artistoj 

Hiphopo 

17 titoloj - Vinilkosmo EOII 


Se en nia antaŭa numero (2011:3) ni 
asertis ke ko-diskoj pensiiĝis, tiu ĉi albumo 
estas la plej bona pruvo ke ili daŭre vivas 
kaj gravas. Tiu ĉi estas nepra disko por ĉiu 
esperantisto kaj se vi ne povas ŝati ĝin, 
konsciu ke vi apartenas al pasinteco. Mi eĉ 
kuraĝas diri ke ĝi estas unu el la plej gravaj 
albumoj de la lasta jardeko, ĉar ĝi signas la 
futuron kaj bele pruvas ke Esperanto estas 
vivanta nuntempa lingvo - oni parolas pri 
amo per ĝi, sed ankaŭ oni sakras! 

La dua volumo de tiu Hiphopa Kompilo, 
samkiel la unua, lanĉita en 2009, alportas 
al ni diverstalentajn artistojn kaj kvankam 
ĝi estas pure hiphopa, ĝi estas plene 
ĝuebla eĉ por tiuj, kiuj ne kutimas aŭskulti 
tiun muzikstilon. Kun pli da kontribuo 
partoprenas la pioniroj en tiu muzikstilo 
en Esperanto: Eterne Rima, Platano kaj 
Pieĉjo, kiuj kune kun Tone malfermas la 
albumon per "Nia Hiphop". Elstaras ankaŭ 
"Tritaga afero" de Dolchamar kaj impresas 
la buŝritmoj de Bugge Bang, kiuj servas kiel 
interludoj. Ne ĉiuj kontribuaĵoj tamen estas 
egale bonaj, sed la averaĝa rezulto tamen 
elstaras, precipe pro la rimarkebla talento 
de Eterne Rima, kiu grandparte respondecas 
pri la kvalito de la albumo. 

La arta laboro estas neriproĉebla. Libreto 
entenas la tekstojn, neprajn por akompani 
la rapidajn rimojn kaj ritmojn kiel neniam vi 
antaŭe vidis. Gi valoras ĉiun cendon. 



★ ★ ★ ★ 

Revado 

Reverie 

Folk-Progresiva 

EO titoloj - DoiunBridge/Vinilkosmo EOII 

\___ J 

Jen albumo kiu meritas atenton. Unue 
ĉar temas pri muzikgrupo, kiu faras 
specon de muziko, kiu trovas similecon 
en neniu alia grupo en Esperantio. Fakte 
eble nur Kaj Tiel Plu povas iom simili 
al la folklora trajto de Reverie, sed la 
Itala muzikgrupo aldonas al la folkloro 
ankaŭ progresivajn elementojn. La dua 
atentinda afero estas ke ĉi albumo 
estas duobla. En ĝi estas 2 Ko-diskoj 
- unu enhavas 10 titolojn kantitajn en 


Esperanto, kaj la alia la samajn titolojn 
en la itala lingvo. 

La inspiro de Reverie, kreita en 1996, 
venas el la muzik-tradicioj renesenca kaj 
baroka, sed la miksiĝo de tradiciaj kaj 
modernaj sonoroj rezultigas propran 
stilon. Abundas flutoj, perkutiloj, sed 
ankaŭ elektra gitaro kaj elektronikaj 
efektoj. Kelkaj kantoj estas tre trankvilaj 
kun etoso de nova erao, aliaj estas pli 
intensaj kun pli da perkuto kaj malkons- 
tanta ritmeco. Malgraŭ la bonkvalita 
kaj profesia registrado, ŝajnas al mi ke 
en tiaspeca progresiva muziko mankas 
pli allogaj refrenoj. Aŭskulteblas ke ĉiuj 
muzikistoj estas tre talentaj, tamen la 
ĉiam akuta voĉo de la kantistino Fanny 
Fortunati fojfoje lacigas la orelojn, ĉar ĝi 
iom laŭtas kompare kun la fono. 

La libreto estas belega kaj entenas la 
kanzontekstojn en Esperanto, itala kaj 
en la angla. Sendube bonega reklamo 
por Esperanto. 



★ ★ ★ 

Brassens Plu 

Jacques Yvart 
Kanzono 

13 titoloj - Vinilkosmo EOII 

V___ J 

Jen la franca bardo Jacques Yvart lanĉas 
sian 29an albumon, la 3an en Esperanto. 
Samkiel en sia unua albumo aperinta en 
1998, li denove omaĝas al Georges Bras- 
sens, fama franca komponisto kaj kantisto, 
kiu vendis pli ol 20 milionojn da albumoj 
inter 1953 kaj 1981. 

El la 13 titoloj de "Brassens Plu" ses jam 
aperis en "Jacques Ivart kantas Georges 
Brassens" kaj estis rerigistritaj portiu nova 
albumo, dum sep temas pri novaj kanzonoj. 
Mi ne komprenas la kialon pro kiu li rere- 
gistris la ses jam aperintajn kantojn ĉar ne 
estis ia ŝanĝo en la muzikaj aranĝoj, krom ke 
miaopinie ĉi tiuj registraĵoj estas pli bonaj. 

La stilo samas - basa voĉo de Jacques 
regas kaj estras la simplajn aranĝojn. Akus- 
tika gitaro kaj baso, piano kaj akordiono 
estas la nuraj instrumentoj. Foje sentiĝas 
ke la tuto estis registrado de iu intima viva 
prezento, pro manko de postaj prilaboroj 
- espereble tiu rezulto estis ĝuste la celita. 
Malgraŭ la malbela kovrilo, la libreto estas 
bone aranĝita kaj entenas belajn kunajn 
fotojn de Yvart kaj Brassens. La KD entenas 
la instrumentajn titolojn laŭ mp3-formato 
kaj ankaŭ muzikvideon filmitan dum la 
registrado de la voĉoj. 

he Universal Language 


Dokumentfilmo 

Angla kun subtekstoj 

Ceo, en, es, fr, cs, de, it, nl, pt, 

sv, ko, da, el, bl, fi, hu, sh, bg) 

Sam Green 

DVD-20II 

28:30min 


La unuan fojon, kiam mi spektis "Universal 
Language" la plej nova filmo de la usona 
ĵurnalisto kaj dokumentfilmisto Sam Green 
en la unua kinofestivalo en San-Paulo, mi 
havis bonan impreson, sed ne tuj povis ŝati la 
filmon. Kelkaj aferoj ĝenetis min. Eble estis la 
verda etoso dum la Tutamerika Kongreso de 
Esperanto aŭ eble mi estis tro singarda pro 
lia antaŭa projekto "Utopia in 4 moviments" 
[Utopio en 4 movimentoj], kiu ne vere plaĉis ne 
nur al mi, sed al multaj aliaj esperantistoj. Mi 
tamen trankvile re-spektis ĝin hejme la duan 
kaj trian fojojn kaj alian impreson mi havis... 
sed, ĉu pli bonan? 

Green estasjuna sed jam sperta filmisto. Ri- 
cevinte financan subtenon i.a. de E-organizaĵoj 
(ESF, ELNA), li vojaĝis al kelkaj UK-oj kie li 
kolektis plejmulton de la materialo por "The 
Universal Language". Kvankam granda parto 


de tiu materialo estis ankaŭ uzata por la vivaj 
prezentoj de "Utopia" (legu la intervjuon 
ĉi-eldone por pliaj detaloj), ambaŭ filmoj/ 
projektoj estas esence malsimilaj. En "The 
Universal Language" la gvidliniojn de la filmo 
donas la intervjuoj kun konataj esperantistoj 
kiel Humphrey Tonkin kaj Renato Corsetti kaj 
kun la lingvistino Arika Okrent. Ili donas realan 
bildon pri Esperanto kaj, kvankam la filmo 
traktas precize nek historion nek movadon, ĝi 
efike lokas Esperanton en la socia kunteksto, 
kie ĝi aperis kaj kreskis, kiam la ideoj pri socia 
planado estis pli kutima afero en la mondo. 

Green mem ne estas esperantisto. Malgraŭ 
ke li havas bonan sintenon rilate al la lingvo kaj 
intervjuis nur homojn, kiuj apogas Esperanton, 
lia filmo ne estas propaganda. Gi montras al 
ni esperantistoj, kiel la mondo vidas nin. Eble 
kelkaj protestos ke la filmo apenaŭ montras la 
aktualan E-movadon, sed kio estas vere mon- 
trinda kaj impresa nuntempe por la mondo? 
Eble la plej junaj generacioj de esperantistoj 
(al kiu mi apartenas) ne tre atentas, sed oni 
ne povas forgesi ke la bazon de la E-movado 
konstruis homoj, kiuj firme kredis aŭ daŭre 
kredas je la fina venko. Ĉi-kuntekste Green 
montras la seniluziiĝon de veterana esperantis- 
to, kiu antaŭ la dua mondmilito firme kredis ke 

Errr;- 


Esperanto fariĝos ĉies dua lingvo. Kun la verda 
flago en la manoj kaj tremanta voĉo li asertas 
ke fine la angla lingvo venkis. 

Laŭ teknikaj aspektoj ĝi estas senriproĉa 
- belega fotografio kaj fona muziko. Eble 
se ĝi estus pli longa ĝi perdus je intereso. Gi 
estas simpla filmo kaj eble ĝia sekreto kuŝas 
en ĝia senpretendeco. Jes, post re-spekto mi 
havis pli bonan impreson. Mi povis kapti en ĝi 
poeziecon, kiun nur kun pli da tempo mi povis 
kompreni. Sam Green estas ne nurtalenta sed 
verŝajne nun iom pli "verda" ol kutime. ■ 

Rogener PAVINSKI 

“Nu, kaj doP” 

Kolekto de rakontoj kaj eseoj, verki- 
taj de Sen Rodin. 

Eld. EXIT, 2010 


La libreto kun iom filozofia titolo (ĝia senco 
iĝos klara nur meze de la libro) enhavas iom 
malpli ol tridek malgrandajn kaj mezgrandajn 
"rakontojn, raportojn, recenzojn kaj revojn", 
kiel estas skribite sur la titolpaĝo. Ilia aŭtoro 
(mi senvualigu la sekreton: malantaŭ la plum- 
nomo kaŝas sin Filippo Franceschi) estas fervo- 
ra kaj konvinkita esperantisto - tial Esperanto 
ludas ne la plej lastan rolon en tiu kolekto. 

Tamen, mi komencu laŭ la ordo. La unuan 
parton de la libro konsistigas beletraj rakontoj. 
Ilia allogeco varias (kelkaj ŝajnis al mi eĉ tedetaj 
pro tro mallonga intrig-evoluo, sed multaj es- 
tas vere atentokaptaj kaj spritaj), sed apartan 
spicon al ili aldonas la fakto, ke multaj (eble 
eĉ ĉiuj) estas almenaŭ parte membiografiaj. 
Nemalofte en tiuj rakontoj la aŭtoro priskri- 
bas kaj priridas la absurdaĵojn de la moderna 
mondo - temo ja proksima al ĉiu, kiu loĝas 
sur nia planedo. 

La duan, proksimume same grandan, sed. 


ŝajnas al mi, pli gravan kaj interesan parton 
de la libro konsistigas diverstemaj eseetoj kaj 
rememoraĵoj. Jen temas pri la rumania urbo 
Cluj-Napoca, jen pri la recenzoj por kelkaj 
libroj kaj filmoj. Foje temas pri la reago de 
la aŭtoro al eventoj de la ĉirkaŭa mondo (la 
elekto de Barack Obama kiel prezidento de 
Usono aŭ la rilato de la itala komunisto Antonio 
Gramsci al Esperanto). Tamen la plej interesaj 
kaj atentokaptaj eseoj temas ĝuste pri nia 
lingvo internacia. La aŭtoro firme certas kaj 
trafe argumentas pri la viveco de Esperanto 
kaj pri ĝia granda estonteco - eĉ se foje la 
ĝisnunaj sukcesoj de Esperanto ŝajnas magraj. 
Miaopinie, la plej "forta" ero de la libro estas 
la eseo "Nu kaj do?" - ĝin mi sincere konsilas 
tralegi al ĉiu esperantisto, speciale al tiuj, kiuj 
dubetas aŭ senesperiĝas pri la poresperanta 
agado. Ankaŭ en tiu ĉi parto ne mankas iom 
satiraj kaj spritaj kontribuoj. 

La lingvaĵo de la rakontaro estas ĝenerale 
bona, sufiĉe klara kaj facila. Tamen, ankaŭ 
malglataĵoj troveblas: kelkfoje mi kaptis iom 
strangajn sintaksajn konstruojn, iom strange 
impresis min la oftega uzo de la vorto "kozo" 
ekster la filozofia kunteksto (kiam tute bone 
taŭgus "aĵo" aŭ "afero"); ankaŭ pri la tempo de 

la participoj la aŭtoro aŭ redaktanto foje pekas 
(ekz., "petegadis esti mortigota" anstataŭ la be- 
zonata "mortigita"). La preseraroj malmultas, 
fine de la libro enestas negranda erartabelo. 

La ĝenerala impreso pri la libreto estas ja 
bona - la ŝatantoj de malgrandaj rakontoj kaj 
eseoj certe estos kontentaj. Ankaŭ la intelekta 
komponanto estas sufiĉe granda kaj pensiga. 
Tial al la ĉefa demando, starigita de la aŭtoro 
kaj uzita kiel librotitolo (en la responda eseo 
ĝi estas uzata kiel preterira respondo al 
negativaĵoj), mi certe respondas: "Do, jes ja, 
sinjoro aŭtoro! Mi plene subtenas viajn espe- 
rantistajn entuziasmon kaj sintenon!"» 

Poulo MOJAJEV - Ukrainio 

La alveno ĝis Mordor estas 
malfacila, doloriga kaj al 
malmultaj destinita. 


Froto, la Hobito el La Majstro de la Ringoj, tre 
bone scias tion - samkiel la usonano de la supra 
foto. Per miloj el LEGO-pecoj kaj iom da kreemo, 
Kevin VValter kreis la turon de Sauron, Barad-Dŭr, 
1,8 metrojn altan. 

La angla lingvo 


kiel "internacia" 


Valentin MELNIKOV - Rusio 


Kiu asertas ke "la tuta mondo 
parolas angle"? Ke la angla estas 
"la" internacia lingvo kaj se oni 
scias ĝin, oni ĉie ajn orientiĝos 
senprobleme? Ke la angla lingvo 
estas facila kaj oportuna? 

La urbo Sankt-Peterburg dum 
pli ol 200 jaroj estis la ĉefurbo de 
Rusio. Nun oni ofte nomas ĝin 
la "kultura ĉefurbo de Rusio". 



Kiel ĉiu granda urbo, ĝi havas 
metropolitenon (urban subte- 
ran fervojon). Antaŭnelonge 
oni decidis por oportuneco por 
eksterlandaj turistoj aldoni an- 
glalingvajn indikilojn. Certe estis 
elspezita granda monsumo kaj 
jen la rezulto: 

Ruse estas skribite "iru laŭ 
maldekstra flanko"! 

Ne al 

Dieter ROOKE - Svislando 


Hiroŝimo, Nagasako, Ĉernobilo, Fukuŝimo.Jen la nekompleta 
listo de nukleaj katastrofoj. Kiom da vanaj elspezoj - kiom da 
viktimoj de neregebla teknologio? Kiom da atombomboj kaŝe 
stokitaj por eventuala nova „miIito de la steloj" - proklamita 
de Usono? Dum la t.n. Malvarma Milito eĉ la „paca“svislanda 
popolo voĉdonis por akiro de atomarmilaro. Sed la registaro 
ne plenumis la deziron kun la promeso de militistoj ke eblas en 
tri monatoj produkti la atombombon per la uranio uzata en 
atomcentraloj. 


La lastan monaton la svisa parla- 
mento decidis ke ankoraŭ necesas 
konstrui bunkrojn por ŝirmi la 
popolon kontraŭ nukleaj akcidentoj 
kaj atakoj de teroristoj. Ankaŭ en 
mia laborejo ekzistas bunkro - sed 
ĝi estas uzata por teni fatrason. Or- 
dinara svisa civitano uzas la spacon 
por meti sportajn ekipaĵojn aŭ ne 
plu uzindajn vestaĵojn. Laŭ severa 
leĝo ĉiujare oni tamen testas la 
atomsirenojn. 

En la jaro 1986 okazis la terura 
atomakcidento de Ĉernobilo en la 
tiama Sovetunio. ĉi anatemis la fi- 
non de la reĝimo. La kostoj por regi 
la katastrofon estis enormaj, riskis 
siajn vivojn centoj da laboristoj, tuj 
mortis multaj el ili. La regiono ne plu 
loĝeblas dum jardekoj pro la radio- 
aktiva radiado. Suferadas pro serio- 
zaj malsanoj sennombraj civitanoj. 
Nur sovaĝaj bestoj vagadas ĉirkaŭ la 
sarkofago, kiu kovras la ruinon de 
la iama altteknika monumento. Nia 
samideano el Ĉeĥio sarkasme reko- 
mendis viziti la allogan vidindaĵon 

- la ĉerkon radiantan, okaze de la 
IJK en Kievo [1]. 

Ĉu ripetiĝas la historio el antikvaj 
regnoj? Konstruiĝis sarkofago ne plu 
por konservi kadavron de faraono 

- sed por mumiigi ruinon de nuklea 
centralo. Pli draste - eĉ necesas 
konstrui duan sarkofagon super la 
unua, ĉar la haste konstruita sarko- 
fago de Ĉernobilo ne plu retenas la 
radioaktivecon. 

La svisa civitana movado kontraŭ 
atomcentraloj kaj atommilito 
fondiĝis jam multe pli frue pro la 
danĝero de nuklea milito, kiu ka- 


pablus detrui nian tutan planedon. 
La unua, tre granda manifestacio 
kontraŭ konstruo de atomcentralo 
okazis en la vilaĝo Kaiseraugst, 
apud la urbo Bazelo. La protesta 
movado sukcesis, la atomcentralo 
ne konstruiĝis. Sed en aliaj lokoj, 
kie ne okazis protestoj, estis tamen 
trudita atomcentraloj al civitanoj. 
Pro senĉesaj paneoj en la funkciado 
de atomejoj kreskis la konscio kaj 
la protestoj kontraŭ tiu teknologio. 
Neniu loko en Svislando estis trovita 
por teni sekure la restaĵojn dum 
jarcentoj radiantajn. 

En iu komunumo de Svisio oni tri- 
foje pelis la civitanojn por demokra- 
tie decidi pri eventuala stokado 
de nuklea materialo. Sed trifoje la 
loĝantoj rifuzis tiun intencon. Pasie 
estis disputata la demando pri la 
neceso de atomenergio, la riskoj 
kaj avantaĝoj. Pro tio estis fondita 
la laŭmoda verda partio. En la par- 
lamento la burĝaj partioj defendis 
la atoman industrion - ekzistas 
forta lobio de entreprenistoj - kaj 
la maldekstraj partioj esprimis sin 
plejparte kontraŭ la atoma tekniko. 
Iufoje la popolo voĉdonis por „mo- 
ratorio,, t.e. ne plu konstrui novajn 
centralojn. Sed ĉi-jare (antaŭ la ka- 
taklismo en Japanio) en la kantono 
Berno, la voĉrajtaj loĝantoj decidis 
per hazarda plimulto de 50,1 % 
esplori la kondiĉojn por starigo de 
nova konstruaĵo. 

Post la grava incidento en 
la japana Fukuŝimo preskaŭ 
neniu plu kuraĝas pledi por 
nuklea energio - kvankam 
jam estis terura la leciono 


el Ĉernobilo. Ŝanĝiĝis la politiko 
eĉ de la burĝaj registaroj en Ger- 
manio kaj Svislando. La svisaj kvin 
ministrinoj kaj du ministroj decidis 
ne plu utiligi nuklean energion, kaj 
malkonstruigi la atomcentralojn, 
sed kun prokrasto ĝis la jaro 2034 
por la plej lasta. 

Tial okazas grandnombraj 
manifestacioj kun dekmiloj da 
svisaj popolanoj. Oni postulas 
tujan senprokrastan fermon. 
En la ĉefurbo Berno, lernejanoj 
strikis kaj manifestaciis sur stratoj. 
Antaŭ la domo de la elektra 
kompanio ili starigis tendaron kaj 
organizis biciklan manifestacion 
al la atomcentralo „Mŭhleberg" 
je distanco de 20 kilometroj de la 
ĉefurbo. La prezidento de Svislando, 
s-ino Calmy Rey, publike deklaris 
la finon de la nuklea epoko. Ŝi 
sekvis la politikon de la germana 
konservativa partio, ĉe-pinte la 
kanceliero, s-ino Angela Merkel. 

En sia parolado ŝi skizis la 
perspektivon sen nuklea energio: 
Jam estas vaste utiligataj la naturaj 
riĉaj fontoj. Kelkaj el ili estas 
nomeblaj ekologiaj ,ekz. suna, venta, 
akva, tajda kaj terma energioj. Sed 
aliaj estas nerenovigeblaj, kiel karbo 
kaj tergaso. Tial necesas esplori 
novan teknologion, trovi novajn 
sekurajn energifontojn. Tio estos 
granda ŝanco por plua progreso, kaj 
granda profito por la homaro. 

En mia eta vilaĝo „Oensingen" 
antaŭ nelonge estis konstruita nova 
elektrocentralo. ĉi kombinas akvo- 
purigejon kun kompoŝtejo. E1 la du 
organikaj materialoj eblas produkti 
naturan gason kaj ekspluati varmon 
por hejtado de domoj. Tutcerte 
estas granda defio la trovo de novaj 
fueloj, sed necesas anstataŭigi la 
neregeblan kaj tro riskan nuklean 
teknologion. 

[1] Kontokto nr-o 238 (2010:4) 



POLEMIKO 


TEJO TUTMONDE 


Sal!!! 

La somero finiĝis. Ni devis reveni en la lernejajn benkojn kaj 
malantaŭ la tablojn en niaj laborejoj. Pri la someraj vojaĝoj kaj 
aranĝoj restis nur rememoroj. Kaj ĝuste tiu ĉi eldono de TEJO- 
Tutmonde helpos al vi rememori kaj denove en pensoj travivi 
la belegajn momentojn precipe dum la 67a Inernacia Junulara 
Kongreso (IJK). Kaj se vi ne partoprenis ĝin? Do simple vi povas 
almenaŭ per niaj paĝoj elsenti ĝian etoson. 

En mia raporta]o mi strebis peri almenaŭ ion el la IJK. Pri ĝi estis 
multaj plendoj, sed mi kredas, ke pli multaj estis la kontenta]oj. Mi 
konscias, ke kelkaj fuŝaĵoj estis, sed mi venis por ĝui la etoson. Mi 
rakontos pri tio, kio plej multe plaĉis al mi. Sed ne ĉion mi povis 
priskribi - pro manko de spaco. Do jen la rezulto: Mi dankas al 
la organizintoj por la belega kongreso! 

Sed se mi parolas pri plendoj, donu ni spacon ankaŭ al ili. Carolin 


Weemeyer, 29-jara instruistino el Germanio, 
pripensos, kio bezonatas por bona IJK. 

Dum la kongreso estis elektita nova estraro 
de TEJO. Pri ĝiaj planoj mi parolis kun 
tukasz Zebrovvski, novelektita prezidanto 
de TEJO. Kaj iusence li estas eĉ la lasta 
prezidanto! :-) 

Kaj ni ne restu nur en Ukranio. Ni vojaĝu ankaŭ al Kubo, 
kie okazis la unua JuSKA. Kio ĝi estas? Legu la koncernan 
artikolon! 

Agrablan kaj ĝojigan varmigon en koro dum malvarma 
aŭtuno, dum vi legas niajn paĝojn, deziras al vi. 

Dan. 



Ĉu iom fuŝa? Tamen bonetosa! 

Dan Mrazek - ĈeIiio 

La plej atendita aranĝo inter esperantistaj gejunuloj de la nuna jaro jam estas 
malantaŭ ni. Ekde la 14a ĝis la 21a de julio en la ukrainia ĉefurbo Kijivo okazis la 
67a Internacia Junulara Kongreso (IJK), kiun partoprenis 311 homoj el 30 landoj. 

La partoprenantoj povis aŭskulti diverstemajn prelegojn, dum multaj ekskursoj 
promeni en la belega urbo, amuziĝi dum koncertoj, diskotekoj kaj ludoj kaj - 
memkompreneble konatiĝi kun novaj amikoj el interesaj landoj. Dum la ĉi-jara 
IJK kunsidis ankaŭ la komitato de TEJO kaj elektis novan estraron - prezidantiĝis tukasz Zebrovvski el Pollando. 



En Kijivon mi alvenis kun karavano mateneĵaŭde la 
14an dejulio. Ni estis atenditaj de la organizintoj jam 
en la stacidomo, do la kongresejon ni povis atingi 
tute senzorge. Ni konatiĝis kun la kijiva metroo kaj 
ankaŭ kun „marŝrutkoj", lokaj malgrandaj busetoj, 
kiuj por la urba trafiko ege gravas kaj kun kiuj ni 
poste renkontiĝadis ĉiutage. Por mi, laca fremda 
nespertulo kun grandaj valizoj, la pli ol duonhora 
vojaĝo per „marŝrutko" estis - kiel diri - iom 
malkomforta. La busetoj tre tremas kaj ne havas 
klimatizon. Ĝi ege utilus, ĉar en Ukrainio estis 
varmege. Sed, kvankam post la unua vojaĝo mi 
tion ne kredis, dum la semajno mi kun „marŝrutkoj" 
amikiĝis.:-) 



Mi nun transsaltu la akceptadon (kiu fakte 
ekfunkciis vendrede), niajn lokiĝadon kaj esplorojn 
de la lokaj vendejoj, mi eĉ transsaltu la salutadon kun 
geamikoj, kiujn mi jam delonge ne vidis, kaj tuj mi 
diru pri la unuaj programeroj. Ĵaŭde posttagmeze ni enbusiĝis (en 
luitan komfortan buson nur por IJKanoj) kaj veturis al la urbocentro 
unue por la gazetara konferenco, due por la solena malfermo. 
Danke al la gazetara konferenco eksciis pri la IJK ĵurnalistoj kaj 
i.a. estiĝis belega telvid-raporto. Post la konferenco venis tempo 
por la solena malfermo, dum kiu estis prezentitaj ukraina folkloro 
sed ankaŭ moderna muziko, ukrainiaj tradiciaj muzikinstrumentoj, 
kaj dezirantoj povis ellerni iun ukrainian dancon. 

Post la fino de la programo ni revenis al la kongresejo. Laŭplane 
devis forveturigi nin du grandaj klimatizitaj aŭtobusoj, sed unu 
buso difektiĝis. Do ni havis du eblojn. Aŭ atendi ĝis la ununura 
aŭtobuso revenos post forveturigo de parto el ni, aŭ veturi 
memzorge. Kun granda parto de la homoj mi decidiĝis por la pli 
rapida eblo - do por la memzorga vojaĝo. Memkompreneble per 
marŝrutko... La vojaĝon mi preskaŭ ne memoras, ĉar mi kaptis 


Enirejo en monaĥejon de 
s-ta Pantalejmono - proksime 
de la kongresejo 


malagrablegan kapdoloron, do tuj post la alveno 
kongresejen mi ekdormis kaj tial maltrafis la unuan 
koncerton. 

Ek al la prelegoj (kaj ne nur kiel 
aŭskultanto) 

Denove mi „reviviĝis" vendrede. Tio jam estis 
regula kongresa tago (eĉ la akceptado funkciis!) 
kun interesaj prelegoj. Mi partoprenis prelegon 
de Veronika Poor kaj Rogier Huurman pri nova 
esperantlingva retradio Muzaiko. Veronika taskis 
al mi okazigi post ĝi prelegon kun konsiloj, kiel fari 
bonan intervjuon. Tio estis por mi iom neatendita, 
tamen post du horoj mi prelegi kapablis. Al la arto 
de radia ĵurnalismo estis dediĉita multe da tempo, 
ĉar la interesiĝantoj post mia „teoria" prelego povis 
praktike sperti la muntadon gvide de Johannes 
Mueller. 


Sed ne nur pri 
ĵurnalismo okazis 
p r e I e g o j . L a 
kongrestemo estis 
„Daŭropova evoluo 
- nova koncepto por 
la homaro", kaj ĉar ni 
estis en orient-kristana 
lando, dum alia prelego 
oni povis konatiĝi kun 
iu mirakla ikono. 

Amuziĝo 

bezonatas 

Ne eblas viziti 

i Ukrainion kaj ne 
| gustumi lokajn 
> trinka]ojn (nu, ni 
ĝ diru eĉ drinka]ojn). 
A Por ke ĉiu povu 
havitiunĉisperton, 
vendrede vespere 
la kongresa 
drinkejo proponis 
senpagajn bierojn 
kaj vodkon. luj do 
trinkis, iuj drinkis, 
poste oni povis 
amuziĝi dum 
diskoteko, dum ludoj... Nu, venis ordinara vespera programo. 

Se mi parolas pri ludoj, ne eblas ne mencii la homlupan ludon, 
kiu estas unu el la plej ŝatataj ludoj inter esperantistoj. Ĉiutage 
(fakte ĉiunokte) atakis malgrandan vilaĝon la homlupoj kaj simplaj 
vilaĝanoj devis defendi sin. Sed ankaŭ la homlupoj ne volis morti, 
do iam okazis, ke la vilaĝanoj ne estis sukcesaj kaj pri la venko 
ĝojis homlupoj. Amantoj de la ludo ofte „homlupumis" ĝis ege 
malfruaj noktaj (aŭ jam preskaŭ fruaj matenaj) horoj. 

Sed laboro ankaŭ necesas 

Ne ĉiuj povis ĝui nur amuzon dum la kongreso. luj venis ankaŭ por 
labori. Tiuj „kompatinduloj" estis la komitatanoj de TEJO aŭ iliaj 
anstataŭuloj. Sabate antaŭtagmeze okazis la unua laborkunsido. 
Oni taksis la pasintan jaron kaj pritraktataj estis ĉefe temoj, 
kiel plividebligi TEJOn kaj Esperanton. Eksonis ideo membrigi 
landajn organizojn en naciajn konsiliojn de junularo kaj pliriĉigi 
la Esperantan kulturon. Kaj kio estis la ĉefa - estis elektita nova 
estraro de TEJO. Jen la novaj estraranoj: 


Cobb el Usono, 
kiu pripensis, kial 
la angla lingvo iĝis 
internacie uzata 
lingvo kaj ĉu ĝi 
taŭgas por tio. Ni 
estas ĉe Esperanto- 
kongreso, do 
la rezulto estas 
klara: Kvankam la 
anglalingvaj kulturoj 
estas ekonomie kaj 
milite la plej sukcesaj (precipe pro tio, ke tiuj kulturoj meritis 
pri disvastigado de la homaj rajtoj), kaj kvankam la angla lingvo 
relative facilas, tamen ĝi por la internacia komunikado ne 
taŭgas. Se oni volas paroli en ĝi altnivele, por la plejparto de 
la fremdalingvanoj tio ne eblas, preskaŭ ĉiuj eraras. La vere 
internacia lingvo bezonas havi fonetikan transskribon, ĝi devas 
esti sen komplika]oj, ĝi devas esti regula, facile lernebla, tamen 
samkvalita kiel naturaj lingvoj - kaj tio do estas Esperanto. 

Ne eblas IJK sen koncertoj 

Kongresanoj tion ne sciis, sed interesa estis ankaŭ la mardo. 
Tiam mi havis vivan telefonalvokon por Ĉeĥa Radio pri la IJK. Do 
eĉ la ĉeĥaj geaŭskultantoj eksciis, ke en Kijivo okazas kongreso 
dejunaj esperantistoj. :-) 

Mi ankoraŭ ne menciis koncertojn. Ili okazis ĉiuvespere kaj 
precipe ili estis bardaj - ekzemple koncertis Ĵomart kaj Nataŝa 
aŭ Paŭlo Mo]ajev. Sed ankaŭ rokemuloj ne enuis. Per siaj kantoj 
la kongresantojn dancigis Martin VViese, Platano (el Pafklik) kaj 
memkompreneble ne povis manki koncerto de JoMo. ĉuste li 
koncertis mardevespere kaj porsiaj ravitaj favoruloj li devisaldoni 
multajn kromajn kantojn. 



Diskoteko 



Koncerto de JoMo 


Prezidanto: tukasz Zebrovvski 
ĉenerala sekretario: Paulfna Kozuchova 
Kasisto: Alisa Nikitina 
Informado: SergeoTyirin 
Aktivula trejnado: Nico Huurman 
Landa agado: Petra Smideliusz 
Eksteraj rilatoj: Michael Boris Mandirola 
Kongresoj: Tina Tiŝljar 


Tiom da lingvoj ekzistas en la 
mondo! 



Dimanĉe ni profunde konatiĝis kun 
la urbo. Ĉar ne eblas vidi dum unu Gazetara konferenco 
posttagmezo ĉion el la urbo kun ĉ. 5 
milionoj da enloĝantoj, ni estis dividitaj je pluraj paralelaj 
ekskursoj. Kaj ĉiu ekskurso estis specialiĝinta pri io alia - iu pri 
preĝejoj, iu pri memora]oj... Ĉiu povis elektion, kio lin aŭ ŝin plej 
multe interesas. 


Dum la vespero ĉiuj sentis, ke alproksimiĝas la momento 
de adiaŭo. La nokta diskoteko daŭris ĝis la mateno kaj pro tio 
multaj ekdormis nur por momento. Kaj ]aŭde venis la fino. La 
fino de restado inter aro da homoj, kiuj malgraŭ la deveno el 
diversaj anguloj de la mondo, ĉiuj estis amikemaj. Tamen ili ĉiuj 
restos en la mensoj kaj koroj de ĉiuj, kiuj la 67an IJK en Ukrainio 
partoprenis. 


Ĉiu renkontiĝo havas sian 
finon. Bedaŭrinde 

Sed venis merkredo la 20a de julio, kiu 
estis la lasta tuta tago de la kongreso. 
Tradicietio estis rekonebla dum la Internacia 
Vespero. Dum ĝi prezentiĝis ĉiuj, kiuj 
volis, kaj montris al la kongresantoj ion 
el diversnaciaj kulturoj. Dum la programo 
adiaŭis kun ni la organizintoj de la kongreso 
kaj la kongresa flago estis transdonita al 
Akiumi Okabe, kiu alportos ĝin al Japanio. 
Ĝuste tie, en la urbo Tenri, okazos la 68a 
Internacia Junulara Kongreso venontjare. 


t Kaj nun mi saltu al la 
| lundo la 18a de julio. 
$ Ĝi estis dediĉita al 
jg lingvoj. Dum tiu tago 
| estis diversaj prelegoj 
pri kulturoj kaj landoj 
kaj posttagmeze okazis 
Kultura kaj Lingva 
Festivalo (KLF), dum 
kiu estis en paralelaj 
prelegoj prezentitaj 
diversaj lingvoj. Oni 
povis aŭskulti ekzemple 
pri la lingvoj japana aŭ arpitana (minoritata lingvo en Francio, 
Svislando kaj Italio) kaj tre interesa estis prelego de Stephen 


luj restis ankoraŭ kelkajn tagojn por ĝui postkongresajn 
programojn aŭ en la Esperanto-insulo en Kijivo, aŭ en la Velura 
Sezono en Jalto, iuj veturis al Kopenhago por partopreni la 
Universalan Kongreson, sed multaj jam devis reveni hejmen en 
sia lando. 

La 67a Internacia Junulara Kongreso apartenas al la pasinteco. 
Certe ĝi longe restos en niaj rememoroj. Kvankam estis iuj fuŝaĵoj 
aŭ fuŝaĵetoj (ekzemple ke dum la tuta kongreso ni ne povis lavi 
nin en varma akvo), la kongreso al mi ege plaĉis. La organizintoj 
meritas grandan dankegon kaj kun ĉiuj geamikoj (kaj novaj kaj 
malnovaj) mi deziras renkontiĝi se ne en la venonta IJK, do certe 
iam ĉe iu alia E-aranĝo! Ĝis tiam! 



Prelego 

La lasta prezidanto 

Dum la 67a Internacia Junulara Kongreso estis elektita nova estraro de Tutmonda Esperantista Junulara Organizo kaj 
nova prezidanto de ĝi iĝis tukasz Zebrovvski el Pollando. Espereble li ne estas la lasta prezidanto de TEJO, tamen 
iusence li vere lastas: Li estas la lasta prezidanto de TEJO, kiu estis elektita por du jaroj. Post sia elektigo, sidante 
apud la kongresejo, li donis intervjuon por TEJO-Tutmonde. 


TT: Ni ne povas alimaniere komenci ol per la 
plej ofta demando en Esperantujo: Kiel kaj kiam 
vi esperantistiĝis? 

LZ: Mi esperantistiĝis en 2003/2004. 
Enuiĝante dum Kristnasko mi serĉis iel en 
interreto kaj trafis hazarde Esperanton. Mi 
iomete interesiĝis, lernetis kaj poste estis 
invitita al kunveno de Pola Esperanto- 
Junularo (PEJ) kaj tie mi renkontis 
tiom bonegajn homojn, ke ne plu eblis 
forkuri. 

Cu ĝuste la homoj estis tio, kio allogis vin al 
Esperanto? 

Jes. Mi pensas, ke tio estas unu el la 
ĉefaj kialoj, kial oni restas ĉe Esperanto 
kaj ankaŭ min allogis ĝuste la homoj. 
Tiuj, kiujn mi renkontis surloke, tiuj, kiujn 
mi renkontis en diversaj aranĝoj... Vere 
interesaj homoj de la tuta mondo. 

Cu vi sukcesis iun eĉ esperantistigi? 

Mi siatempe instruis Esperanton en mia 
klubo, do estas kelketaj homoj, kiuj restis 
de tiuj kursoj. 

Ĉu vi do estis sukcesa instruisto? 

Ne. Mi tute estas malsukcesa instruisto, 
mi ne vere kapablis instrui. Feliĉe pli 
kapablaj instruistoj en nia loka klubo 
transprenis tiun rolon, kiun mi faris dum 
du-tri jaroj antaŭe. 

Vi nun estas prezidanto de TEJO, do tio estas 
tre alta nivelo en la Esperanto-movado. Kiel vi 
kreskis en tiun ĉi postenon? 

En la Esperanto-movado mia ĉefa okupo 
dume estis organizo de eventoj aŭ 
mastrumado de organizoj. Do unue 
mi organizis Ago-Semajnojn kaj iujn 
kunvenojn de Pola E-Junularo, poste 
ankaŭ IJKn kaj JESn. Se temas pri 
organizoj, mi laboris en PEJ en diversaj 
funkcioj, ankaŭ en Pola Esperanto-Asocio 
kaj en Varsovia Vento. Tie mi kolektis 
miajn organizajn spertojn kiel mastrumi 
la organizon, kaj post la IJK en Liberec', 
kiun mi kunorganizis, oni elektis min en 
la estraron de TEJO por la posteno de 
respondeculo pri kongresoj, seminarioj 
kaj aktivula trejnado. Kaj nun, post du 
jaroj, la komitato de TEJO elektis min kiel 
prezidanton. 

Ĉu vi memoras pri via unua internacia 
Esperanto-renkontiĝo? 

Mia unua serioza Esperanto-renkontiĝo 
estis Ago-Semajno en la 2004a jaro. Ĝi 


okazis en Zakopane kaj partoprenis ĝin 
ĉirkaŭ 80 homoj, tiam la aranĝo ankoraŭ 
ne estis tiom granda. Tiu ĉi estis la aranĝo, 
dum kiu mi ekparolis Esperante vere. 
Antaŭe mi partoprenis PEJ-kunvenojn kaj 
ArKonEs, sed tio estis malpli grandaj kaj 
malpli longaj aranĝoj. 

Kion alportis al vi tio, ke vi estas 
esperantisto? 

Fakte dum tiom da jaroj Esperanto fariĝis 
kvazaŭ iu vivstilo, iu ĉefa motivo por ion 
fari. En Esperantujo mi trovis lokon, kie 
mi povas fari iujn aferojn kaj senti, ke ili 
estas utilaj. Do ne nur esti vivkonsumanto, 
sed doni ankaŭ ion al la ideo, kiun mi 
subtenas. 

Nun ni iomete babilu pri via nova posteno. En 
kiu situacio vi transprenas TEJOn? 

Mi transprenas TEJOn en sufiĉe bona 
situacio, tio estas agrabla afero. Ekzemple 
finance ni statas tute bone, kio ankoraŭ 
antaŭ iom da jaroj ne estis tiom bona. 
En plej multaj kampoj la situacio estas 
relative bona, sed kompreneble multon 
oni povas plibonigi, ekzemple en la 
kampo de kunordigado. Ĉi tio estas io, 
kio lastatempefuŝiĝis. Oni povas plibonigi 
ankaŭ ekzemple la strategion pri homaj 
rimedoj aŭ la strategion pri seminarioj 
kaj aktivula trejnado. Do ekzemple pro tio 
ni proponis, ke oni disdividu la funkcion 
de seminarioj kaj aktivula trejnado disde 
kongresoj, ĉar estis tro okupa la posteno 
kaj nun oni povas koncentriĝi strategie 
ankaŭ pri tiu dua temo. Do estas certe 
multo plibonigenda, sed ankaŭ la nuna 
stato estas tute bona. 

Kiel vi pensas, ke eblas pliriĉigi la kulturan 
vivon en Esperantujo? 

La kultura vivo en Esperantujo jam nun 
ne estas malriĉa. Se temas ekzemple pri 
muziko, ĝi estas bona. Malpli bona ĝi estas, 
se temas pri literaturo, mi pensas. Estas 
ege malmulte da eldonajoj. Se temas pri 
tiuj aŭd-vidaj rimedoj, ili multe pliboniĝis 
danke al interreto. Aperas esperantlingvaj 
retaj radioj, do tio estas pozitiva]o de la 
lastaj jaroj, ke tio disvolviĝis. Do se temas 
pri la kultura vivo, la ĉefajn mankojn mi 
vidas ĝuste en literaturo kaj eldonado, ĉar 
tio estas malpli facila en la nuna tempo. 

Ĉu vi pensas, ke TEJ0 povas ŝanĝi ion 
tiukampe, ke ekzemple TEJ0 povas instigi 
liomojn verki librojn? 


Dum la lastaj jaroj TEJO ne multe okupiĝis 
pri kulturo, sed nun, babilante pri niaj 
planoj, pri tio, kion ni volas, ke estu en 
nia laborplano, ni konkludis, ke valoras 
ankaŭ pli multe okupiĝi pri kulturo, ol tio 
estis antaŭe. En la lasta estraro ne estis iu 
ajn, kiu okupiĝus specife pri kulturo. Sed 
nun, en la]us elektita estraro, la ĝenerala 
sekretario, Paulina Kozuchova, havos 
ankaŭ respondecon ĝuste pri kulturo. 

La komitatkunveno dum la ĉi-jara IJK laboras 
en laborgrupoj. Kiuj estas tiuj laborgrupoj kaj 
kion ili celas? 

Tio estis ioma modifo de komitatkunvenoj 
kompare kun la antaŭaj. Ni strebis, ke laŭ- 
eble multe oni laboru ne en plena komitata 
kunsido, sed en laborgrupoj. Simple pro 
tio, ke tio estas pli efika, ĉar ĉiukaze 
estas pri ĉiu temo nur iom da homoj, 
kiuj interesiĝas. Do pli bonas disdividi 
ilin. Dum ĉi-komitatkunsido ni havis ses 
laborgrupojn. Mi unue partoprenis en 
la grupo pri politikaj pozicioj de TEJO. 
Tiu grupo celis ellabori opinion de TEJO 
pri diversaj aferoj kaj tiuj opinioj poste 
servu kiel bazo por esprimi opinion de 
TEJO ekster de la movado. Ekzemple 
en Eŭropa Junulara Forumo, kiam oni 
voĉdonas pri iu afero, ne nepre rilata al 
la lingva politiko, sed al homaj rajtoj aŭ 
alia afero, necesas tiuj politikaj pozicioj, 
por ke ni sciu, kiel voĉdoni kun la akcepto 
de la komitato. Sekva grupo, kiun mi 
partoprenis, estis pri ŝanĝo de regularo 
kaj reglamentoj. Tiuj dokumentoj de TEJO 
bezonas vere profundan trarigardon kaj 
profundajn ŝanĝojn, ĉar ili estas plurloke 
malkoheraj kaj ili estas ankaŭ sufiĉe 
malnovaj dokumentoj. Ni ankaŭ volas, ke 
venontaj estraroj kaj komitatoj oficu ne 
dum du jaroj, kiel nun, sed dum unu jaro, 
ĉar vivo de junuloj estas tre ŝanĝiĝema. 

Kiel profitos el la nova estraro kaj el via 
prezidanteco la landaj organizoj de TEJ0? 

Ĉefe ili profitos de tio, ke TEJO baldaŭ 
havos sian dungitan oficiston. Tiu oficisto 
okupiĝos ĉefe pri financa mastrumado kaj 
pri subvencipetado kaj ankaŭ pri helpo al 
landaj sekcioj ĝuste en tiuj kampoj. Tiu 
projekto, ke TEJO havu sian oficiston, 
kreiĝis komence de la dumilaj jaroj kaj 
estis plurfoje traktata, kaj en nia lasta 
oficperiodo ni finfine sukcesis tiel antaŭen 
puŝi ĝin, ke tiu projekto finfine realiĝos. 
Do Manuela Ronco, kiu estos tiu oficisto, 

povos multege helpi al landaj sekcioj en la kampo de 
subvencipetado, de mastrumado de projektoj ktp. 

Ni ĉesu esti tiom seriozaj kaj parolu pri vi, kiel pri tukasz. Kiuj 
estas viaj hobioj, memkompreneble krom Esperanto? 

Tio estas malfacile direbla, ĉar Esperanto rabas tiom da 
tempo de mia vivo, ke ĝi fakte krom laboro kaj studoj 
estas la ĉefhobio kaj ĉefokupiĝo. Krom Esperanto mi 
tre interesiĝas pri mia urbo, do pri Varsovio, mi tre ŝatas 
ekscii pri ĝi, promeni tra ĝi kaj foti ĝin. Profesie mi estas 
konstruinĝeniero, mi laboras en firmao, kiu konstruas 
profundajn fundamentojn, do kompreneble ankaŭ 
konstruado estas io, kio tre interesas min. 

Esperantistoj multe vojaĝas. Kiom da landoj vi jam vizitis, kaj 
kiujn? 

Mi tute ne havas iun ajn kalkulon pri tio. Certe estas jam 
plejparto de la eŭropaj landoj, kiujn mi jam vizitis. Se temas 
pri ekstereŭropaj Esperanto-vojaĝoj, mi estis en Kubo 
lastjare, kie mi kunordigis la organizon de la kongreso. Sed 
el la ekstereŭropaj vojaĝoj ĝi estis la ununura esperantista. 
Mi estis en Turkio, Egiptio kaj Tunizio, sed tio estis simple 
turismaj vojaĝoj. 

Kiu lando surprizis vin? 

Estas kelkaj landoj, kiuj surprizis min. Nun ni estas en 
Ukrainio kaj tiu ĉi lando certe surprizis min. Ne nun, sed en 
la jaro 2005, kiam mi estis ĉi tie por la unua fojo. Ĝis tiam 
mi estis vizitinta ĉefe okcidenteŭropajn landojn, do kiam 
mi iris al Ukrainio, mi sentis min iomete kiel en alia mondo. 
Sed la plej nekutima kaj nekonata por mi estis certe Kubo, 
kiu vere estis kiel absolute alia mondo. Ni povis senti nin 
kvazaŭ en lernolibro pri la historio de orienta Eŭropo antaŭ 
dudek jaroj. La vivo de homoj en Kubo estis vere mirinda 
afero. Tie vivas homoj tiom feliĉaj malgraŭ malfacilaĵoj, 
kiujn ili frontas ĉiutage. 

Kaj la lasta demando: Kion vi ŝatas manĝi? :-) 

Mia plej ŝatata manĝajo estas „pierogi". Temas pri iu formo 
de pastajo kun farĉo ene, plej kutime boligita aŭ eventuale 
fritita. Kaj miaj plej ŝatataj nomiĝas „pierogi ruskie", do rusaj 
pirogoj, malgraŭ ke ili estas polaj, sed de orienta Pollando. 
Ili havas farĉon faritan de terpomoj, kazeo kaj cepo. 

Dankon por via tempo. 

Dankon al vi. 


Ni estas ĉe Facebook! 

Aliĝu al nia grupo TEJO-Tutmonde kaj komuniku kun ni kaj 
konigu viajn interesajojn! 

Ĉu vi volas esti informata aktuale? 

Jen por vi ekzistas blogo de TEJO Tutmonde ĉe www.tejo. 
org. Ĝia adreso estas: http://www.tejo.org/eo/blog/8543 
Tie vi trovos la plej aktualajn informojn pri junulara agado 
tutmonde! 

Vi estas niaj legantoj, ni estas via 
gazeto! 

Kontaktu nin kun viaj demandoj, kontribuaĵoj, kritikoj (laŭdoj 
:-)), rimarkoj ktp. al tejo-tutmonde@tejo.org! 


Generalaj informoj pri TEJO 

TEJO estas mallongigo de Tutmonda Esperantista Junulara 
Organizo. ĉi estas la junulara sekcio de UEA, la Universala 
Esperanto-Asocio. TEJO popularigas internacian kompreniĝon 
per renkontiĝoj, edukaj programoj kaj uzo de internacia lingvo, 
Esperanto. La organizo defendas kulturan riĉecon de lingva 
diverseco, homajn rajtojn de lingvaj minoritatoj kaj tutmondan 
kompreniĝon per facila aliro al internaciaj kontaktoj. Uzo de 
Esperanto estas la kadro de niaj klopodoj. 

Centra Oficejo de UEA/TEJO 

Nieuvve Binnenvveg 176 - NL-3015 BJ Botterdam - Nederlando 
Tel.: (01 0) 436 1 044- Faksilo: (010) 436 1 751 , 

Betadreso: oficejo@tejo.org 

Estraro de TEJO 

tukasz ZEBBOWSKI - prezidanto, kunordigo, homaj rimedoj - lukasz@tejo.org 

Paulrna KOZUCHOVA- ĝenerala sekretario, kulturo - paulina@tejo.org 

Alisa NIKITINA - kasisto, financoj, subvencipetado - alisa@tejo.org 

Sergey TYBIN - unua vicprezidanto, informado - sergeo@tejo.org 

Michael Boris MANDIBOLA- dua vicprezidanto, eksteraj rilatoj - michael-boris@ 

tejo.org 

Nico HUUBMAN -tria vicprezidanto, aktivula trejnado, seminarioj - nico@tejo.org 

Tina TISLJAB - estrarano, kongresoj - tina@tejo.org 

Petra SMIDELIUSZ - estrarano, landa agado, edukado - petra@tejo.org 

Membroservoj de TEJO 

Kiel membro de TEJO vi ricevas: 

• la revuon Kontakto kun la rubriko TEJO-Tutmonde 

• rabaton por la Internacia Junulara Kongreso 

• eblon partopreni en seminarioj 

• eblon engaĝiĝi en interesa kaj internacia agado kaj tre grave: vi helpas al la 
junulara movado de Esperanto! 

Se vi aĝas pli ol 30 jarojn kaj volas ĝui la samajn avantaĝojn (kaj revuojn) kiel 
membroj de TEJO, kaj aldone subteni TEJO-n, vi estas bonvenigata fariĝi Patrono 
de TEJO. (Pliaj informoj sur www.tejo.org/patrono aŭ demandi ĉe la Centra 
Oficejo). 

Agado de TEJO 

La agado de TEJO konsistas precipe el: 

• informado en junularaj medioj pri la lingva problemo en internaciaj rilatoj kaj pri 
ĝia solvo 

per Esperanto 

• praktika utiligo de Esperanto je la servo de la junularo kaj informado pri tio en 
junularaj medioj 

• okazigo de kongresoj, konferencoj, seminarioj kaj aliaj kunvenoj 

• instigado al la membroj de TEJO aktive partopreni en la Esperanta movado. 

• Aktivula Trejnado (pli da informoj ĉe www.tejo.org/aktivula_trejnado) 

• Eldono de Pasporta Servo (www.pasportaservo.org), la adresaro de gastigantoj 
kiuj pretas senkoste gastigi esperantistojn; ĉiujare aperas ĝisdatigita eldono. 

Subtenu la agadon de TEJO 

Ekzistas multe da ebloj helpi TEJO-n en ĝia agado. La plej gravaj estas membriĝi 
aŭ patroniĝi. 

Sed vi ankaŭ povas helpi al konkretaj agaderoj de TEJO. Mondonacojn al ĝenerala 
agado de TEJO bv. pagi al la UEA-konto "tejtej" (indiku la celon de donaco, ekz: 
"donaco por KEB" aŭ "donaco por landa agado"). Eblas donaci ankaŭ tiel por 
specifaj celoj: 

• Fonduso "Partoprenu IJK-n" - TEJO per ĝi subvencias la partoprenon de TEJO- 
aktivuloj al IJK 

• Pasporta Servo - eble la plej fama eldonaĵo de TEJO 

Por pliaj detaloj pri pagmanieroj, bv. rigardi ĉe www.uea.org/alighoj/pag_manieroj. 
html aŭ demandi ĉe la Centra Oficejo. 

TEJO dankegas vin pro via subteno! 



TTT-ejo: www.tejo.org 

